text:
τον κανονισμό θα κοινοποιήσουν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι υπεύθυνες για τη διεξαγωγή των δοκιμών έγκρισης και των αρχών έγκρισης τύπου που χορηγούν εγκρίσεις και όπου θα αποστέλλονται τα έντυπα που πιστοποιούν την έγκριση ή επέκταση, άρνηση ή απόσυρση έγκρισης που εκδίδεται σε άλλες χώρες.
 13. ΜΕΤΑΒΑΤΙΚΕΣ ΔΙΑΤΑΞΕΙΣ
 13.1. Από την ημερομηνία θέσης σε ισχύ της σειράς τροπολογιών 03 του παρόντος κανονισμού, κανένα εκ των συμβαλλομένων μερών δεν θα αρνείται αιτήσεις για έγκριση οι οποίες υποβάλλονται σύμφωνα με τον παρόντα κανονισμό ως έχει τροποποιηθεί από τη σειρά τροπολογιών 03.
 13.2. Από την επίσημη ημερομηνία έναρξης ισχύος της σειράς τροπολογιών 04, κανένα συμβαλλόμενο μέρος που εφαρμόζει τον παρόντα κανονισμό δεν πρέπει να αρνείται τη χορήγηση εγκρίσεων τύπου σύμφωνα με τον παρόντα κανονισμό, όπως τροποποιήθηκε από τη σειρά τροπολογιών 04.
 13.3. Έγκριση τύπου οχήματος
 13.3.1.
 Με τη λήξη περιόδου 36 μηνών από την επίσημη ημερομηνία θέσης σε ισχύ ως αναφέρεται στην παράγραφο 13.1 ανωτέρω, τα συμβαλλόμενα μέρη που εφαρμόζουν αυτόν τον κανονισμό θα χορηγήσουν έγκριση τύπου για οχήματα εμπρόσθιου ελέγχου κατηγορίας M1 και οχήματα κατηγορίας N1 με βάρος που δεν υπερβαίνει τους 1,5 τόνους, μόνο αν ο τύπος οχήματος ικανοποιεί τις απαιτήσεις του παρόντος κανονισμού, όπως τροποποιήθηκε από τη σειρά τροπολογιών 03, με την εξαίρεση των διατάξεων που παρατίθενται στην παράγραφο 5.1 του παρόντος κανονισμού αναφορικά με τη μέγιστη κάθετη μετατόπιση της κολώνας διεύθυνσης, οι οποίες θα ισχύσουν για νέες εγκρίσεις μόνο κατόπιν περαιτέρω δωδεκάμηνης περιόδου.
 13.3.2.
 Με τη λήξη περιόδου 48 μηνών μετά την επίσημη ημερομηνία θέσης σε ισχύ που αναφέρεται στην παράγραφο 13.1 ανωτέρω, τα συμβαλλόμενα μέρη που εφαρμόζουν αυτόν τον κανονισμό θα χορηγήσουν έγκριση τύπου σε οχήματα κατηγορίας M1 που δεν συνιστούν οχήματα εμπρόσθιου ελέγχου, μόνο αν ο τύπος οχήματος ικανοποιεί τις απαιτήσεις του παρόντος κανονισμού, όπως τροποποιήθηκε από τη σειρά τροπολογιών 03.
 13.3.3.
 Με τη λήξη περιόδου 60 μηνών μετά την επίσημη ημερομηνία θέσης σε ισχύ που αναφέρεται στην παράγραφο 13.1 ανωτέρω, τα συμβαλλόμενα μέρη που εφαρμόζουν αυτόν τον κανονισμό δύνανται να αρνηθούν την αναγνώριση εγκρίσεων του τύπου οχήματος, οι οποίες δεν έχουν χορηγηθεί σύμφωνα με τη σειρά τροπολογιών 03 του παρόντος κανονισμού.
 13.3.4.
 Με έναρξη 24 μήνες μετά την ημερομηνία επίσημης έναρξης ισχύος της σειράς τροποποιήσεων 04, τα συμβαλλόμενα μέρη που εφαρμόζουν τον παρόντα κανονισμό χορηγούν έγκριση τύπου μόνο αν ο προς έγκριση τύπος οχήματος συμμορφώνεται με τις απαιτήσεις του παρόντος κανονισμού, όπως τροποποιήθηκε από τη σειρά τροποποιήσεων 04.
 Ωστόσο, στην περίπτωση οχημάτων με ηλεκτρικό σύστημα κίνησης που λειτουργούν με υψηλή τάση, χορηγείται πρόσθετη περίοδος 12 μηνών εφόσον ο κατασκευαστής αποδείξει, με τρόπο ικανοποιητικό για την τεχνική υπηρεσία, ότι το όχημα παρέχει επίπεδα ασφάλειας ισοδύναμα με τα απαιτούμενα από τον παρόντα κανονισμό, όπως τροποποιήθηκε από τη σειρά τροποποιήσεων 04.
 13.3.5.
 Τα συμβαλλόμενα μέρη που εφαρμόζουν τον παρόντα κανονισμό δεν πρέπει να αρνούνται τη χορήγηση επέκτασης έγκρισης τύπου σύμφωνα με την προηγούμενη σειρά τροποποιήσεων του παρόντος κανονισμού, αν η επέκταση αυτή δεν συνεπάγεται καμία αλλαγή στο σύστημα πρόωσης του οχήματος. Ωστόσο, με έναρξη 48 μήνες μετά την ημερομηνία


text:
επίσημης έναρξης ισχύος της σειράς τροποποιήσεων 04, δεν πρέπει να χορηγούνται επεκτάσεις εγκρίσεων τύπου σύμφωνα με την προηγούμενη σειρά τροποποιήσεων για οχήματα με ηλεκτρικό σύστημα κίνησης που λειτουργούν με υψηλή τάση.
 13.3.6.
 Αν, τη στιγμή έναρξης ισχύος της σειράς τροποποιήσεων 04 του παρόντος κανονισμού, υπάρχουν εθνικές απαιτήσεις για την αντιμετώπιση των διατάξεων ασφάλειας οχημάτων με ηλεκτρικό σύστημα κίνησης που λειτουργούν με υψηλή τάση, τα συμβαλλόμενα μέρη που εφαρμόζουν τον παρόντα κανονισμό μπορούν να αρνούνται την εθνική έγκριση ή ταξινόμηση των εν λόγω οχημάτων που δεν πληρούν τις εθνικές απαιτήσεις, εκτός αν τα εν λόγω οχήματα είναι εγκεκριμένα σύμφωνα με τη σειρά τροποποιήσεων 04 του παρόντος κανονισμού.
 13.3.7.
 Με έναρξη 48 μήνες μετά την ημερομηνία έναρξης ισχύος της σειράς τροποποιήσεων 04 του παρόντος κανονισμού, τα συμβαλλόμενα μέρη που εφαρμόζουν τον παρόντα κανονισμό μπορούν να αρνούνται τη χορήγηση εθνικής ή περιφερειακής έγκρισης τύπου και μπορούν να αρνούνται τη χορήγηση εθνικής ή περιφερειακής ταξινόμησης (πρώτη θέση σε κυκλοφορία) οχήματος με ηλεκτρικό σύστημα κίνησης που λειτουργεί με υψηλή τάση το οποίο δεν πληροί τις απαιτήσεις της σειράς τροποποιήσεων 04 του παρόντος κανονισμού.
 13.3.8.
 Οι εγκρίσεις τύπου οχημάτων βάσει της σειράς τροποποιήσεων 03 του παρόντος κανονισμού που δεν επηρεάζονται από τη σειρά τροποποιήσεων 04 παραμένουν σε ισχύ, και τα συμβαλλόμενα μέρη που εφαρμόζουν τον κανονισμό θα εξακολουθήσουν να τις αποδέχονται.
 13.4. Εγκρίσεις τύπου ελέγχου διεύθυνσης
 13.4.1.
 Ακόμη και μετά την ημερομηνία θέσης σε ισχύ της σειράς τροποποιήσεων 04, οι εγκρίσεις τύπου ελέγχου διεύθυνσης σύμφωνα με την προηγούμενη σειρά τροποποιήσεων του κανονισμού εξακολουθούν να ισχύουν και τα συμβαλλόμενα μέρη που εφαρμόζουν τον κανονισμό εξακολουθούν να τις αποδέχονται, ενώ τα συμβαλλόμενα μέρη μπορούν να συνεχίσουν να χορηγούν επεκτάσεις των εγκρίσεων τύπου βάσει της σειράς τροποποιήσεων 03.
 13.4.2.
 Από την επίσημη ημερομηνία θέσης σε ισχύ του παραρτήματος 2 της σειράς τροπολογιών 03, τα συμβαλλόμενα μέρη δεν θα χορηγούν μεμονωμένες εγκρίσεις του τύπου ελέγχου διεύθυνσης που περιλαμβάνουν αερόσακο.
 13.4.3.
 Από την επίσημη ημερομηνία θέσης σε ισχύ του προσαρτήματος 2 της σειράς τροπολογιών 03, τα συμβαλλόμενα μέρη δύνανται να αρνηθούν τη χορήγηση μεμονωμένων εγκρίσεων του τύπου ελέγχου διεύθυνσης που περιλαμβάνουν αερόσακο.
 (1) Οι χαρακτηριστικοί αριθμοί των συμβαλλόμενων μερών στη συμφωνία του 1958 παρατίθενται στο παράρτημα 3 του ενοποιημένου ψηφίσματος για την κατασκευή οχημάτων (R.E.3), έγγραφο ECE/TRANS/WP.29/78/αναθ.2/τροποποίηση 1.
 (2) Βλέπε παράρτημα 3 παράγραφος 3.1.
 ΠΑΡΑΡΤΗΜΑ 1A
 ΚΟΙΝΟΠΟΙΗΣΗ
 [Μέγιστο μέγεθος: A4 (210 × 297 mm)]
 ΠΑΡΑΡΤΗΜΑ 1B
 ΚΟΙΝΟΠΟΙΗΣΗ
 [Μέγιστο μέγεθος: Α4 (210 × 297 mm)]
 ΠΑΡΑΡΤΗΜΑ 2
 ΔΙΑΤΑΞΕΙΣ ΤΩΝ ΣΗΜΑΤΩΝ ΕΓΚΡΙΣΗΣ
 Υπόδειγμα Α
 (βλέπε παράγραφο 4.2.4 του παρόντος κανονισμού)
 Το ανωτέρω σήμα έγκρισης που είναι τοποθετημένο σε ένα όχημα υποδηλώνει ότι ο εν λόγω τύπος οχήματος έχει εγκριθεί, ως προς την προστασία του οδηγού σε περίπτωση πρόσκρουσης επάνω στο μηχανισμό διεύθυνσης, στις Κάτω Χώρες (E4) σύμφωνα με τον κανονισμό αριθ. 12. Ο αριθμός έγκρισης δηλώνει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 12, όπως τροποποιήθηκε από τη σειρά τροποποιήσεων 04.
 Υπόδειγμα Β
 (βλέπε παράγραφο 4.2.5 του παρόντος κανονισμού)
 Το ανωτέρω σήμα έγκρισης τοποθετημένο σε όχημα δηλώνει ότι ο συγκεκριμένος τύπος οχήματος έχει εγκριθεί στις Κάτω Χώρες (E4) σύμφωνα

type: contracts

jurisdiction: EU


text:
με τους κανονισμούς αριθ. 12 και 42 (1). Οι αριθμοί έγκρισης δηλώνουν ότι, κατά την ημερομηνία που χορηγήθηκαν οι οικείες εγκρίσεις, ο κανονισμός αριθ. 12 περιελάμβανε τη σειρά τροποποιήσεων 04 και ο κανονισμός αριθ. 42 τη σειρά τροποποιήσεων 00.
 Υπόδειγμα Γ
 (βλέπε παράγραφο 4.3.4 του παρόντος κανονισμού)
 Το ανωτέρω σήμα έγκρισης που είναι τοποθετημένο σε έλεγχο διεύθυνσης υποδηλώνει ότι ο εν λόγω τύπος ελέγχου διεύθυνσης έχει εγκριθεί, ως προς την προστασία του οδηγού έναντι του μηχανισμού διεύθυνσης στην περίπτωση σύγκρουσης, στις Κάτω Χώρες (E4) σύμφωνα με το σχετικό τμήμα του κανονισμού αριθ. 12, όπως τροποποιήθηκε από τη σειρά τροπολογιών 04.
 Υπόδειγμα C
 (βλέπε σημείο 4.3.4.3 του παρόντος κανονισμού)
 Το ανωτέρω σήμα έγκρισης που είναι τοποθετημένο σε έλεγχο διεύθυνσης υποδηλώνει ότι ο εν λόγω τύπος ελέγχου διεύθυνσης έχει εγκριθεί, ως προς την προστασία του οδηγού έναντι του μηχανισμού διεύθυνσης στην περίπτωση σύγκρουσης, στις Κάτω Χώρες (E4) σύμφωνα με τις διατάξεις των σημείων 5.2.1 ή/και 5.3.1 του κανονισμού αριθ. 12, όπως τροποποιήθηκε από τη σειρά τροπολογιών 03.
 (1) Ο δεύτερος αριθμός αναφέρεται μόνον ενδεικτικά.
 ΠΑΡΑΡΤΗΜΑ 3
 ΔΟΚΙΜΗ ΜΕΤΩΠΙΚΗΣ ΣΥΓΚΡΟΥΣΗΣ ΣΕ ΕΜΠΟΔΙΟ
 1. ΑΝΤΙΚΕΙΜΕΝΟ
 Σκοπός αυτής της δοκιμής είναι να επιβεβαιωθεί αν το όχημα πληροί τις προδιαγραφές που παρατίθενται στην παράγραφο 5.1.
 2. ΕΓΚΑΤΑΣΤΑΣΕΙΣ, ΔΙΑΔΙΚΑΣΙΕΣ ΚΑΙ ΟΡΓΑΝΑ ΜΕΤΡΗΣΕΩΝ
 2.1. Τόπος δοκιμής
 Ο χώρος όπου διενεργείται η δοκιμή πρέπει να έχει αρκετή έκταση για να επιτρέπει τη διευθέτηση του διαδρόμου εκσφενδονίσεως των οχημάτων, του φράγματος και των αναγκαίων τεχνικών εγκαταστάσεων για τη δοκιμή. Το τελευταίο τμήμα του στίβου επιτάχυνσης, σε απόσταση τουλάχιστον 5 m από το εμπόδιο, πρέπει να είναι οριζόντιο (με κλίση μικρότερη από 3 % όπως μετράται για απόσταση ενός μέτρου), ισόπεδο και ομαλό.
 2.2. Φράγμα
 Το εμπόδιο συνίσταται σε όγκο ενισχυμένου σκυροδέματος πλάτους τουλάχιστον 3 μέτρων στο εμπρόσθιο μέρος και ύψους τουλάχιστον 1,5 μέτρου. Το εμπόδιο πρέπει να έχει τέτοιο πάχος ώστε να ζυγίζει τουλάχιστον 70 τόνους. Η μετωπική επιφάνεια πρέπει να είναι επίπεδη, κατακόρυφη, κάθετη προς τον άξονα του στίβου επιτάχυνσης. Θα καλύπτεται με σανίδες κόντρα πλακέ πάχους 20 ± 2 mm, σε καλή κατάσταση. Μεταξύ της σανίδας από κόντρα πλακέ και του εμποδίου μπορεί να τοποθετηθεί δομή επί χαλύβδινου ελάσματος με πάχος τουλάχιστον 25 mm. Παρομοίως μπορεί να χρησιμοποιηθεί εμπόδιο με διαφορετικά χαρακτηριστικά, με την προϋπόθεση ότι η περιοχή της επιφάνειας σύγκρουσης είναι μεγαλύτερη από τη μετωπική περιοχή σύγκρουσης του οχήματος υπό δοκιμή και με την προϋπόθεση ότι παρέχει ισοδύναμα αποτελέσματα.
 2.3. Πρόωση του οχήματος
 Κατά τη στιγμή της πρόσκρουσης το όχημα δεν πρέπει να υφίσταται πλέον την επίδραση οποιασδήποτε πρόσθετης διάταξης διεύθυνσης ή πρόωσης. Πρέπει να φθάνει στον τοίχο πρόσκρουσης διαγράφοντας πορεία κάθετη προς αυτόν. Η μέγιστη επιτρεπόμενη ανοχή για την απόκλιση μεταξύ της κάθετης μέσης γραμμής του εμπρόσθιου τμήματος του οχήματος και της κάθετης μέσης γραμμής του τοίχου πρόσκρουσης είναι ± 30 cm.
 2.4. Κατάσταση του οχήματος
 2.4.1. Για τους σκοπούς της δοκιμής, το όχημα είτε θα διαθέτει όλα τα τυπικά στοιχεία και εξοπλισμό που περιέχεται στη μάζα κενού οχήματος είτε θα βρίσκεται σε τέτοια κατάσταση που να πληροί αυτή την προδιαγραφή, όσον αφορά τα σχετικά με


text:
τον θάλαμο επιβατών στοιχεία και εξοπλισμό και την κατανομή της μάζας του οχήματος συνολικά, σε κατάσταση λειτουργίας.
 Κατόπιν αίτησης του κατασκευαστή, κατά παρέκκλιση από την παράγραφο 5.1 αυτού του κανονισμού, η δοκιμή μπορεί να διεξαχθεί με ανδρείκελα, με την προϋπόθεση ότι δεν εμποδίζουν σε καμία περίπτωση την κίνηση του μηχανισμού διεύθυνσης. Η μάζα των ανδρείκελων δεν θα ληφθεί υπόψη για τους σκοπούς της δοκιμής.
 2.4.2. Αν η οδήγηση του οχήματος πραγματοποιείται με εξωτερικά μέσα, το σύστημα τροφοδοσίας καυσίμων θα είναι πλήρες τουλάχιστον κατά το 90 % της χωρητικότητάς του με άφλεκτο υλικό με πυκνότητα μεταξύ 0,7 και 1.
 Η απαίτηση αυτή δεν εφαρμόζεται στη χρήση υδρογόνου ως καυσίμου.
 Όλα τα λοιπά συστήματα (δεξαμενή υγρών φρένων, ψυγείο κ.λπ.), μπορούν να είναι κενά.
 2.4.3. Εάν το όχημα ωθείται με τον δικό του κινητήρα, η δεξαμενή καυσίμου είναι πλήρης κατά τουλάχιστον 90 %. Όλες οι λοιπές δεξαμενές θα πληρούνται σε ποσοστό ίσο με τη χωρητικότητά τους.
 Επιτρέπεται, κατόπιν συμφωνίας μεταξύ του κατασκευαστή και της τεχνικής υπηρεσίας, να τροποποιηθεί το σύστημα καυσίμου έτσι ώστε να μπορεί να χρησιμοποιηθεί η κατάλληλη ποσότητα καυσίμου για τη λειτουργία του κινητήρα ή του συστήματος μετατροπής ηλεκτρικής ενέργειας.
 Σε τέτοια περίπτωση, η πλήρωση της δεξαμενή καυσίμου δεν θα υπερβαίνει το 90 % της χωρητικότητάς της με άφλεκτο υγρό πυκνότητας μεταξύ 0,7 και 1.
 Η απαίτηση αυτή δεν εφαρμόζεται στις δεξαμενές καυσίμου υδρογόνου.
 2.4.4. Προσαρμογή ηλεκτρικού συστήματος κίνησης
 2.4.4.1.
 Το ΕΣΑΕ πρέπει να λειτουργεί σε οποιαδήποτε κατάσταση φόρτισης, πράγμα που επιτρέπει την κανονική λειτουργία του συστήματος κίνησης, σύμφωνα με τις συστάσεις του κατασκευαστή.
 2.4.4.2.
 Το ηλεκτρικό σύστημα κίνησης πρέπει να ενεργοποιείται με ή χωρίς τη λειτουργία των αρχικών πηγών ηλεκτρικής ενέργειας (π.χ. ηλεκτρογεννήτρια, ΕΣΑΕ ή σύστημα μετατροπής ηλεκτρικής ενέργειας), ωστόσο:
 2.4.4.2.1.
 Κατόπιν συμφωνίας μεταξύ της τεχνικής υπηρεσίας και του κατασκευαστή, επιτρέπεται να διενεργείται η δοκιμή με το σύνολο ή μέρη του ηλεκτρικού συστήματος κίνησης που δεν ενεργοποιούνται εφόσον δεν υπάρχει αρνητική επίδραση επί του αποτελέσματος της δοκιμής. Για τα μέρη του ηλεκτρικού συστήματος κίνησης που δεν ενεργοποιούνται, η προστασία από ηλεκτροπληξία αποδεικνύεται είτε από τη φυσική προστασία είτε από την αντίσταση μόνωσης και κατάλληλα συμπληρωματικά στοιχεία.
 2.4.4.2.2.
 Σε περίπτωση που παρέχεται αυτόματη αποσύνδεση, κατόπιν αίτησης του κατασκευαστή, επιτρέπεται να διενεργείται η δοκιμή με ενεργοποίηση της αυτόματης αποσύνδεσης. Στην περίπτωση αυτή πρέπει να αποδεικνύεται ότι η αυτόματη αποσύνδεση θα λειτουργεί κατά τη δοκιμή πρόσκρουσης. Αυτό περιλαμβάνει την ειδοποίηση αυτόματης ενεργοποίησης καθώς και τον γαλβανικό διαχωρισμό, σύμφωνα με τις συνθήκες που παρατηρούνται κατά τη διάρκεια της πρόσκρουσης.
 2.4.5. Εφόσον το επιθυμεί ο κατασκευαστής, η τεχνική υπηρεσία που είναι υπεύθυνη για τη διεξαγωγή των δοκιμών δύναται να επιτρέψει τη χρήση του ίδιου οχήματος που χρησιμοποιήθηκε στις προβλεπόμενες σε άλλους κανονισμούς δοκιμές (συμπεριλαμβανομένων δοκιμών ικανών να επηρεάσουν τη δομή του) και στις δοκιμές που προβλέπονται στον παρόντα κανονισμό.
 2.4.6. Αν το τιμόνι είναι ρυθμιζόμενο πρέπει να τοποθετηθεί στην κανονική θέση που αναφέρει ο κατασκευαστής ή, αν δεν υπάρχει ένδειξη από τον κατασκευαστή, στο μέσο μεταξύ των οριακών τιμών ρύθμισης.
 2.5. Ταχύτητα σύγκρουσης
 Η ταχύτητα σύγκρουσης πρέπει να είναι μεταξύ 48,3 km/h (30 mph) και


text:
53,1 km/h (33 mph). Ωστόσο, αν η δοκιμή έχει διεξαχθεί με μεγαλύτερη ταχύτητα σύγκρουσης και το όχημα πληρούσε τις προδιαγραφές, η δοκιμή θα θεωρείται ικανοποιητική.
 2.6. Όργανα μέτρησης
 Η ακρίβεια του οργάνου μέτρησης το οποίο αναφέρεται στην παράγραφο 2.5 ανωτέρω και χρησιμοποιείται για την καταγραφή της ταχύτητας πρέπει να είναι ± 1 %.
 3. ΑΠΟΤΕΛΕΣΜΑΤΑ
 3.1. Για να προσδιοριστεί η οπίσθια και ανοδική κίνηση του ελέγχου διεύθυνσης, θα καταγραφεί (1) στη διάρκεια της πρόσκρουσης η απόκλιση της απόστασης, η οποία μετράται οριζοντίως (2) και παραλλήλως προς τον διαμήκη άξονα του οχήματος, καθώς και καθέτως, στη διεύθυνση κατακόρυφα προς αυτόν τον άξονα, μεταξύ της κορυφής της κολώνας διεύθυνσης (και άξονα) και κάποιου σημείου στο όχημα που δεν επηρεάζεται από τη σύγκρουση. Η μεγαλύτερη τιμή αυτής της απόκλισης που εξάγεται από την καταγραφή θα λαμβάνεται ως η οπίσθια και ανοδική κίνηση.
 3.2. Μετά τη δοκιμή, η ζημιά που προκλήθηκε στο όχημα θα περιγραφεί σε έγγραφη έκθεση. Θα υπάρχει τουλάχιστον μία φωτογραφία καθεμίας από τις κατωτέρω όψεις του οχήματος:
 3.2.1.
 πλευρές (δεξιά και αριστερή),
 3.2.2.
 εμπρός
 3.2.3.
 κάτω μέρος,
 3.2.4.
 Προσβεβλημένη περιοχή στο εσωτερικό του χώρου επιβατών.
 4. ΔΙΟΡΘΩΤΙΚΟΙ ΣΥΝΤΕΛΕΣΤΕΣ
 4.1. Ένδειξη
 V
 Καταγεγραμμένη ταχύτητα σε km/h·
 mo
 Μάζα πρωτοτύπου στην κατάσταση που περιγράφεται στην παράγραφο 2.4 του παρόντος παραρτήματος·
 m1
 Μάζα πρωτοτύπου με διάταξη δοκιμών·
 Do
 Απόκλιση στην απόσταση που μετρήθηκε στη διάρκεια της σύγκρουσης, ως ορίζεται στην παράγραφο 3.1 του παρόντος παραρτήματος·
 D1
 Απόκλιση στην απόσταση που χρησιμοποιήθηκε για τον προσδιορισμό των αποτελεσμάτων της δοκιμής·
 K1 =
 μεγαλύτερο του και 0,83·
 K2 =
 μεγαλύτερο του και 0,8.
 4.2. Η διορθωμένη απόκλιση D1 που χρησιμοποιείται για έλεγχο της συμμόρφωσης του πρωτοτύπου με τις απαιτήσεις του παρόντος κανονισμού θα υπολογίζεται βάσει του ακόλουθου τύπου:
 4.3. Δεν χρειάζεται δοκιμή μετωπικής σύγκρουσης σε φράγμα στην περίπτωση πανομοιότυπου οχήματος με το πρωτότυπο ως προς τα χαρακτηριστικά που ορίζονται στην παράγραφο 2.2 του παρόντος κανονισμού, αλλά η μάζα m1 του οποίου είναι μεγαλύτερη από mo, αν η m1 είναι μικρότερη από 1,25 mo και αν η διορθωμένη απόκλιση D2 που λαμβάνεται από την απόκλιση D1 μέσω του τύπου είναι τέτοια ώστε να υποδηλώνει ότι το νέο όχημα εξακολουθεί να πληροί τις προδιαγραφές της παραγράφου 5 του παρόντος κανονισμού.
 5. ΙΣΟΔΥΝΑΜΕΣ ΔΙΑΔΙΚΑΣΙΕΣ
 5.1. Η αρχή έγκρισης τύπου μπορεί να επιτρέψει, κατά την ευχέρειά της, τη διεξαγωγή εναλλακτικών δοκιμών, με την προϋπόθεση ότι αυτές αποδεικνύονται ισοδύναμες. Στην τεκμηρίωση έγκρισης θα προσαρτάται πρακτικό που θα περιγράφει τη μέθοδο που χρησιμοποιήθηκε και τα αποτελέσματα που εξήχθησαν ή την αιτία για τη μη διεξαγωγή της δοκιμής.
 5.2. Το βάρος απόδειξης της ισοδυναμίας της εναλλακτικής μεθόδου αναλαμβάνει ο κατασκευαστής ή ο εκπρόσωπος αυτού που επιθυμεί να χρησιμοποιήσει μια τέτοια μέθοδο.
 (1) Η καταγραφή αυτή μπορεί να αντικατασταθεί από μέγιστες μετρήσεις.
 (2) «Οριζοντίως» σημαίνει, ως προς τον θάλαμο επιβατών, όταν το όχημα είναι ακίνητο πριν τη δοκιμή και όχι στο χώρο στη διάρκεια κίνησης του οχήματος ως προς το έδαφος, και «καθέτως» σημαίνει κατακόρυφα προς τον οριζόντιο άξονα και ανοδικά.
 ΠΑΡΑΡΤΗΜΑ 4
 ΔΟΚΙΜΗ ΟΜΟΙΩΜΑΤΟΣ ΚΟΡΜΟΥ
 1. ΑΝΤΙΚΕΙΜΕΝΟ
 Σκοπός αυτής της δοκιμής είναι να επιβεβαιωθεί


text:
αν το όχημα πληροί τις προδιαγραφές που παρατίθενται στην παράγραφο 5.2 του παρόντος κανονισμού.
 2. ΕΓΚΑΤΑΣΤΑΣΕΙΣ, ΔΙΑΔΙΚΑΣΙΕΣ ΚΑΙ ΟΡΓΑΝΑ ΜΕΤΡΗΣΕΩΝ
 2.1. Στήριξη του ελέγχου διεύθυνσης
 2.1.1. Ο έλεγχος θα τοποθετηθεί στο εμπρόσθιο τμήμα του οχήματος το οποίο λαμβάνεται με εγκάρσια κοπή του αμαξώματος στο επίπεδο των εμπρόσθιων καθισμάτων και πιθανώς με αφαίρεση της οροφής, του υαλοπίνακα και των θυρών. Το τμήμα αυτό θα στηριχθεί σταθερά στον πάγκο δοκιμής, ώστε να μην κινείται υπό την επίδραση του ομοιώματος κορμού.
 Η ανοχή στη γωνία τοποθέτησης ελέγχου θα είναι ± 2 μοίρες από τη γωνία του σχεδιασμού.
 2.1.2. Ωστόσο, κατόπιν αίτησης του κατασκευαστή και με τη συμφωνία της τεχνικής υπηρεσίας, ο έλεγχος διεύθυνσης μπορεί να τοποθετηθεί σε πλαίσιο που προσομοιάζει τη στήριξη του μηχανισμού διεύθυνσης, με την προϋπόθεση ότι, σε σύγκριση με το πραγματικό σύνολο «τμήματος εμπρόσθιου κορμού/μηχανισμού διεύθυνσης», το σύνολο «πλαισίου/μηχανισμού διεύθυνσης» έχει:
 2.1.2.1.
 την ίδια γεωμετρική διάταξη,
 2.1.2.2.
 μεγαλύτερη ακαμψία.
 2.1.3. Η τοποθέτηση του ελέγχου διεύθυνσης θα πραγματοποιείται μόνο όταν είναι επιθυμητή η έγκριση ελέγχου διεύθυνσης. Ο έλεγχος διεύθυνσης θα υποβληθεί σε δοκιμασία πλήρης με την επένδυσή του. Ο έλεγχος διεύθυνσης πρέπει να διαθέτει ελάχιστο χώρο πρόσκρουσης 100 mm μεταξύ ελέγχου διεύθυνσης και πάγκου δοκιμής. Ο άξονας διεύθυνσης θα βρίσκεται σταθερά τοποθετημένος στον πάγκο δοκιμής ώστε ο άξονας διεύθυνσης να παραμένει ακίνητος υπό την επίδραση της σύγκρουσης (βλέπε σχήμα 1 του παραρτήματος 5).
 2.2. Τοποθέτηση του μηχανισμού διεύθυνσης για τις δοκιμές
 2.2.1. Κατά τη διάρκεια της πρώτης δοκιμής, ο έλεγχος διεύθυνσης θα περιστραφεί τόσο ώστε η πιο άκαμπτη ακτίνα του να βρίσκεται κάθετη προς το σημείο επαφής με το ομοίωμα κορμού. Αν ο έλεγχος διεύθυνσης είναι το τιμόνι, η δοκιμή θα επαναληφθεί με το πιο εύκαμπτο σημείο του τιμονιού σε κάθετη διεύθυνση προς το σημείο επαφής. Εάν το τιμόνι είναι ρυθμιζόμενο, και οι δύο δοκιμές θα πραγματοποιούνται με το τιμόνι στην κανονική θέση που υποδεικνύει ο κατασκευαστής ή, σε αντίθετη περίπτωση, στο μέσο της διαδρομής μεταξύ των άκρων του εύρους ρύθμισης.
 2.2.2. Αν το όχημα διαθέτει διάταξη για τη ρύθμιση της κλίσης και θέσης του τιμονιού, η δοκιμή θα πραγματοποιείται με το τιμόνι στην κανονική θέση χρήσης που υποδεικνύει ο κατασκευαστής και θα θεωρείται αντιπροσωπευτική από το εργαστήριο όσον αφορά την απορρόφηση ενέργειας.
 2.2.3. Αν ο έλεγχος διεύθυνσης διαθέτει αερόσακο τιμονιού, η δοκιμή θα πραγματοποιηθεί με τον αερόσακο διογκωμένο. Κατόπιν αίτησης του κατασκευαστή και με τη συγκατάθεση της τεχνικής υπηρεσίας, η δοκιμή μπορεί να πραγματοποιηθεί χωρίς διόγκωση του αερόσακου.
 2.3. Ομοίωμα κορμού
 Το ομοίωμα κορμού θα έχει το σχήμα, διαστάσεις, μάζα και χαρακτηριστικά που παρουσιάζονται στο προσάρτημα αυτού του παραρτήματος.
 2.3.1. Ακολουθούν μη υποχρεωτικές πρόσθετες κατευθυντήριες γραμμές για τις μηχανικές ιδιότητες του κορμού:
 α)
 Ρυθμός φόρτισης κατά τη μέτρηση της ακαμψίας: 250 ± 50 mm/min
 β)
 Κέντρο βάρους: 551,2 ± 6 mm από την κορυφή του κορμού·
 γ)
 Σημείο αδράνειας περί εγκαρσίου άξονα του κέντρου βάρους:
 2,26 ± 0,23 kg × m2.
 2.4. Μέτρηση δυνάμεων
 2.4.1. Θα πραγματοποιηθούν μετρήσεις της μέγιστης δύναμης που επιδρά οριζοντίως και παραλλήλως του διαμήκους άξονα του οχήματος στο ομοίωμα κορμού, ως αποτέλεσμα της σύγκρουσης με τον


text:
έλεγχο διεύθυνσης.
 2.4.2. Αυτή η δύναμη μπορεί να μετρηθεί αμέσως ή εμμέσως ή να υπολογιστεί από τις τιμές που καταγράφονται στη διάρκεια της δοκιμής.
 2.5. Πρόωση του ομοιώματος κορμού
 2.5.1. Μπορεί να χρησιμοποιηθεί οποιαδήποτε μέθοδος πρόωσης, με την προϋπόθεση ότι όταν το ομοίωμα κορμού προσκρούει στον έλεγχο διεύθυνσης, δεν υπάρχει καμία σύνδεση με τη διάταξη πρόωσης. Το ομοίωμα κορμού προσκρούει στον έλεγχο μετά από σχεδόν ευθεία πορεία παράλληλη προς το διαμήκη άξονα του οχήματος.
 2.5.2. Το σημείο H του ομοιώματος κορμού που υποδεικνύεται με ειδικό σήμα ρυθμίζεται ούτως ώστε πριν τη σύγκρουση να βρίσκεται σε οριζόντιο επίπεδο περνώντας από το σημείο R ως υποδεικνύει ο κατασκευαστής του οχήματος.
 2.6. Ταχύτητα
 Το ομοίωμα κορμού θα προσκρούει στον έλεγχο διεύθυνσης με ταχύτητα 24,1 km/h + 1,2 (15 mph + 0,8). Εντούτοις, εάν η δοκιμή έχει διεξαχθεί σε υψηλότερη ταχύτητα πρόσκρουσης και το όργανο χειρισμού έχει ανταποκριθεί στις καθορισμένες απαιτήσεις, η δοκιμή θεωρείται ικανοποιητική.
 2.7. Όργανα μέτρησης
 2.7.1. Τα όργανα που χρησιμοποιούνται για την καταγραφή των παραμέτρων οι οποίες αναφέρονται στην παράγραφο 5.2 του παρόντος κανονισμού θα επιτρέπουν τη διεξαγωγή μετρήσεων με την ακόλουθη ακρίβεια:
 2.7.1.1. Ταχύτητα του ομοιώματος κορμού: εντός 2 %·
 2.7.1.2. Καταγραφή του χρόνου: εντός 1/1 000 του δευτερολέπτου·
 2.7.1.3. Η έναρξη της σύγκρουσης (μηδενικό σημείο) τη στιγμή της πρώτης επαφής του ομοιώματος κορμού με τον έλεγχο διεύθυνσης θα προσδιοριστεί στις εγγραφές και τις ταινίες που χρησιμοποιούνται για την ανάλυση των αποτελεσμάτων της δοκιμής.
 2.7.1.4. Μέτρηση δύναμης
 Τα χρησιμοποιούμενα όργανα πρέπει να πληρούν το πρότυπο ISO 6487: 1987, εκτός αν ορίζεται διαφορετικά στον παρόντα κανονισμό.
 2.7.1.4.1.
 Με αισθητήρες φορτίου στο σύστημα διεύθυνσης:
 Η κλάση εύρους διαύλου θα είναι 1 960 daN (2 000 kg) και η κλάση συχνοτήτων διαύλου 600.
 2.7.1.4.2.
 Με επιταχυνσιόμετρα ή μορφοτροπείς φόρτου που εισάγονται στο δοκιμαστικό όγκο: Δύο επιταχυνσιόμετρα απλής διευθύνσεως τοποθετούνται συμμετρικά στο εγκάρσιο επίπεδο του κέντρου βάρους του δοκιμαστικού όγκου. Η κλάση εύρους διαύλου θα είναι 60 g και η κλάση συχνοτήτων διαύλου 180. Επιτρέπονται άλλες μέθοδοι όσον αφορά τον αριθμό και τοποθέτηση των επιταχυνσιόμετρων, όπως διαίρεση της διάταξης δοκιμής σε μεμονωμένα τμήματα στο κέντρο βάρους των οποίων τοποθετούνται τα επιταχυνσιόμετρα για να μετρηθεί η επιτάχυνση οριζοντίως και παραλλήλως του διαμήκους άξονα του οχήματος.
 Η δύναμη που προκύπτει θα είναι η δύναμη που αντιστοιχεί στο μέγιστο σύνολο δυνάμεων που υπολογίζονται ή μετρώνται αμέσως για κάθε τμήμα του ομοιώματος κορμού.
 2.8. Θερμοκρασία περιβάλλοντος: σταθεροποιημένη στους 20 °C ± 5 °C.
 3. ΑΠΟΤΕΛΕΣΜΑΤΑ
 3.1. Μετά τη δοκιμή, το πλήγμα που έχει δεχτεί ο μηχανισμός διεύθυνσης θα διαπιστωθεί και περιγραφεί σε γραπτή έκθεση· θα υπάρχουν τουλάχιστον μία φωτογραφία πλευρικής όψης και μία εμπρόσθιας της περιοχής «ελέγχου διεύθυνσης/κολώνας διεύθυνσης/πίνακα οργάνων».
 3.2. Η μέγιστη τιμή της δύναμης θα μετράται ή υπολογίζεται ως υποδεικνύεται στην παράγραφο 2.4.
 Προσάρτημα
 Ομοίωμα κορμού
 ΠΑΡΑΡΤΗΜΑ 5
 ΔΟΚΙΜΗ ΟΜΟΙΩΜΑΤΟΣ ΚΕΦΑΛΗΣ
 1. ΑΝΤΙΚΕΙΜΕΝΟ
 Σκοπός αυτής της δοκιμής είναι να επιβεβαιωθεί αν ο έλεγχος διεύθυνσης πληροί τις προδιαγραφές που παρατίθενται στην παράγραφο 5.3 του παρόντος κανονισμού.
 2. ΕΓΚΑΤΑΣΤΑΣΕΙΣ, ΔΙΑΔΙΚΑΣΙΕΣ ΚΑΙ ΟΡΓΑΝΑ ΜΕΤΡΗΣΕΩΝ
 2.1. Γενικά στοιχεία
 2.1.1.
 Ο έλεγχος διεύθυνσης θα υποβληθεί σε δοκιμασία πλήρης με την επένδυσή


text:
του.
 2.1.2.
 Αν ο έλεγχος διεύθυνσης διαθέτει αερόσακο τιμονιού, η δοκιμή θα πραγματοποιηθεί με τον αερόσακο διογκωμένο. Κατόπιν αίτησης του κατασκευαστή και με τη συγκατάθεση της τεχνικής υπηρεσίας, η δοκιμή μπορεί να πραγματοποιηθεί χωρίς διόγκωση του αερόσακου.
 2.2. Η τοποθέτηση του ελέγχου διεύθυνσης θα πραγματοποιείται όταν είναι επιθυμητή η έγκριση ελέγχου διεύθυνσης σε σχέση με την έγκριση του οχήματος.
 2.2.1.
 Ο έλεγχος θα τοποθετηθεί στο εμπρόσθιο τμήμα του οχήματος το οποίο λαμβάνεται με εγκάρσια κοπή του αμαξώματος στο επίπεδο των εμπρόσθιων καθισμάτων και πιθανώς με αφαίρεση της οροφής, του υαλοπίνακα και των θυρών.
 Το τμήμα αυτό θα στηριχθεί σταθερά στον πάγκο δοκιμής, ώστε να μην κινείται υπό την επίδραση του ομοιώματος κεφαλής.
 Η ανοχή στη γωνία τοποθέτησης ελέγχου θα είναι ± 2 μοίρες από τη γωνία του σχεδιασμού.
 2.2.2.
 Ωστόσο, κατόπιν αίτησης του κατασκευαστή και με τη συμφωνία της τεχνικής υπηρεσίας, ο έλεγχος διεύθυνσης μπορεί να τοποθετηθεί σε πλαίσιο που προσομοιάζει τη στήριξη του μηχανισμού διεύθυνσης, με την προϋπόθεση ότι, σε σύγκριση με το πραγματικό σύνολο «τμήματος εμπρόσθιου κορμού/μηχανισμού διεύθυνσης», το σύνολο «πλαισίου/μηχανισμού διεύθυνσης» έχει:
 2.2.2.1.
 την ίδια γεωμετρική διάταξη,
 2.2.2.2.
 μεγαλύτερη ακαμψία.
 2.3. Η τοποθέτηση του ελέγχου διεύθυνσης θα πραγματοποιείται μόνο όταν είναι επιθυμητή η έγκριση ελέγχου διεύθυνσης.
 Ο έλεγχος διεύθυνσης θα υποβληθεί σε δοκιμασία πλήρης με την επένδυσή του. Ο έλεγχος διεύθυνσης πρέπει να διαθέτει ελάχιστο χώρο πρόσκρουσης 100 mm μεταξύ ελέγχου διεύθυνσης και πάγκου δοκιμής. Ο άξονας διεύθυνσης θα βρίσκεται σταθερά τοποθετημένος στον πάγκο δοκιμής ώστε ο άξονας διεύθυνσης να παραμένει ακίνητος υπό την επίδραση της σύγκρουσης (βλέπε σχήμα 1).
 2.3.1.
 Ωστόσο, κατόπιν αίτησης του κατασκευαστή, η δοκιμή μπορεί να διεξαχθεί σύμφωνα με τους όρους της παραγράφου 2.2 ανωτέρω. Σε τέτοια περίπτωση, η έγκριση θα είναι έγκυρη μόνο για το συγκεκριμένο τύπο οχήματος.
 3. ΔΙΑΤΑΞΗ ΔΟΚΙΜΗΣ
 3.1. Η διάταξη αυτή αποτελείται από πλήρως κατευθυνόμενο γραμμικό, στερεό κρουστικό στοιχείο μάζας 6,8 kg. Η επιφάνεια κρούσης είναι ημισφαιρική, με διάμετρο 165 mm.
 3.2. Το ομοίωμα κεφαλής πρέπει να εξοπλίζεται με δύο επιταχυνσιόμετρα, που να παρέχουν τη δυνατότητα μέτρησης των τιμών κατά τη διεύθυνση κρούσης.
 3.3. Όργανα μέτρησης
 3.3.1.
 Τα όργανα μέτρησης πρέπει να πληρούν το πρότυπο ISO 6487:1987. Επιπλέον, θα πρέπει να έχουν τα ακόλουθα χαρακτηριστικά:
 3.3.2.
 Επιτάχυνση
 Κλάση εύρους διαύλου 150 g CAC
 Κλάση συχνοτήτων διαύλου 600 Hz CFC.
 3.3.3.
 Ταχύτητα
 Ακρίβεια: ± 1 %
 3.3.4.
 Καταγραφή του χρόνου
 Τα όργανα θα επιτρέπουν την καταγραφή της δράσης σε όλη τη διάρκεια και η ακρίβεια των ενδείξεων να αντιστοιχεί στο ένα χιλιοστό του δευτερολέπτου. Η έναρξη της σύγκρουσης τη στιγμή της πρώτης επαφής μεταξύ του κρουστικού στοιχείου και του ελέγχου διεύθυνσης θα σημειωθεί στις καταγραφές που χρησιμοποιούνται για την ανάλυση της δοκιμής.
 4. ΜΕΘΟΔΟΣ ΔΟΚΙΜΗΣ
 4.1. Το επίπεδο του ελέγχου διεύθυνσης θα τεθεί κάθετα προς τη διεύθυνση της κρούσης.
 4.2. Θα υποβληθούν σε κρούση το μέγιστο τέσσερις και τουλάχιστον τρεις θέσης κάθε τύπου τιμονιού. Για κάθε σύγκρουση θα χρησιμοποιείται νέος έλεγχος διεύθυνσης. Στις διαδοχικές κρούσεις ο αξονικός άξονας του κρουστικού στοιχείου θα βρίσκεται σε ευθυγράμμιση με ένα από τα ακόλουθα σημεία:
 4.2.1.
 Το κέντρο του ομφαλού του ελέγχου διεύθυνσης·


text:
4.2.2.
 Τη σύνδεση της σκληρότερης ή καλύτερα στηριζόμενης ακτίνας στην εσωτερική ακμή της επένδυσης ελέγχου διεύθυνσης·
 4.2.3.
 Το μέσο σημείο της βραχύτερης περιοχής της επένδυσης του ελέγχου διεύθυνσης χωρίς υποστήριξη, η οποία δεν περιέχει ακτίνα στη σύγκρουση με το ομοίωμα κεφαλής·
 4.2.4.
 Κατά την ευχέρεια της αρχής έγκρισης τύπου, την πιο ευάλωτη θέση στον έλεγχο διεύθυνσης.
 4.3. Το κρουστικό στοιχείο θα φτάσει στον έλεγχο διεύθυνσης με ταχύτητα 24,1 km/h. Η ταχύτητα αυτή επιτυγχάνεται είτε με απλή ενέργεια πρόωσης είτε χρησιμοποιώντας επιπλέον διάταξη πρόωσης.
 5. ΑΠΟΤΕΛΕΣΜΑΤΑ
 5.1. Στις δοκιμές που διεξάγονται σύμφωνα με τις ανωτέρω διαδικασίες, το ποσοστό επιβράδυνσης του κρουστικού στοιχείου θα λαμβάνεται ως ο παράλληλος μέσος όρος των ενδείξεων των δύο επιβραδυνσιόμετρων.
 6. ΙΣΟΔΥΝΑΜΕΣ ΔΙΑΔΙΚΑΣΙΕΣ
 6.1. Η αρχή έγκρισης τύπου μπορεί να επιτρέψει, κατά την ευχέρειά της, τη διεξαγωγή εναλλακτικών δοκιμών, με την προϋπόθεση ότι αυτές αποδεικνύονται ισοδύναμες. Θα προσαρτάται έκθεση στην τεκμηρίωση της έγκρισης, με περιγραφή των μεθόδων που χρησιμοποιήθηκαν και των αποτελεσμάτων που προέκυψαν.
 6.2. Το βάρος απόδειξης της ισοδυναμίας της εναλλακτικής μεθόδου αναλαμβάνει ο κατασκευαστής ή ο εκπρόσωπος αυτού που επιθυμεί να χρησιμοποιήσει μια τέτοια μέθοδο.
 Σχήμα 1α
 Διάταξη δοκιμής
 Σχήμα 1β
 Μέτρηση της ακαμψίας της διάταξης δοκιμής
 ΠΑΡΑΡΤΗΜΑ 6
 ΔΙΑΔΙΚΑΣΙΑ ΓΙΑ ΤΟΝ ΠΡΟΣΔΙΟΡΙΣΜΟ ΤΟΥ ΣΗΜΕΙΟΥ «Η» ΚΑΙ ΤΗΣ ΠΡΑΓΜΑΤΙΚΗΣ ΓΩΝΙΑΣ ΤΟΥ ΚΟΡΜΟΥ ΓΙΑ ΤΙΣ ΘΕΣΕΙΣ ΚΑΘΗΜΕΝΩΝ ΣΤΑ ΜΗΧΑΝΟΚΙΝΗΤΑ ΟΧΗΜΑΤΑ
 (1)
 (1) Η διαδικασία περιγράφεται στο παράρτημα 1 του ενοποιημένου ψηφίσματος για την κατασκευή οχημάτων (R.E.3) (έγγραφο ΟΕΕ/ΗΕ TRANS/WP.29/78/Αναθ.2).
 Προσάρτημα 1
 Περιγραφή της τρισδιάστατης μηχανής σημείου «H» (Μηχανή 3-D H) (1)
 Προσάρτημα 2
 Τρισδιάστατο σύστημα αναφοράς (1)
 Προσάρτημα 3
 Δεδομένα αναφοράς για τις θέσεις καθήμενων (1)
 ΠΑΡΆΡΤΗΜΑ 7
 ΔΙΑΔΙΚΑΣΙΕΣ ΔΟΚΙΜΗΣ ΓΙΑ ΤΗΝ ΠΡΟΣΤΑΣΙΑ ΤΩΝ ΕΠΙΒΑΤΩΝ ΟΧΗΜΑΤΩΝ ΠΟΥ ΛΕΙΤΟΥΡΓΟΥΝ ΜΕ ΗΛΕΚΤΡΙΚΗ ΕΝΕΡΓΕΙΑ ΑΠΟ ΥΨΗΛΗ ΤΑΣΗ ΚΑΙ ΔΙΑΡΡΟΗ ΗΛΕΚΤΡΟΛΥΤΗ
 Το παρόν παράρτημα περιγράφει τις διαδικασίες δοκιμής για την απόδειξη της συμμόρφωσης με τις απαιτήσεις της παραγράφου 5.5 σχετικά με την ασφάλεια έναντι του ηλεκτρικού ρεύματος. Για παράδειγμα, οι μετρήσεις με μεγαομόμετρο ή με παλμογράφο αποτελούν κατάλληλη μέθοδο εναλλακτική της διαδικασίας που περιγράφεται κατωτέρω για τη μέτρηση της αντίστασης μόνωσης. Στην περίπτωση αυτή, μπορεί να είναι αναγκαία η απενεργοποίηση του συστήματος παρακολούθησης της αντίστασης μόνωσης επί του οχήματος.
 Πριν από τη δοκιμή πρόσκρουσης του οχήματος, πρέπει να μετρηθεί και να καταγραφεί ο κεντρικός αγωγός υψηλής τάσης (Vb) (βλέπε σχήμα 1), έτσι ώστε να επιβεβαιωθεί ότι βρίσκεται εντός των ορίων της τάσης λειτουργίας του οχήματος, όπως ορίζεται από τον κατασκευαστή του οχήματος.
 1. ΔΙΑΤΑΞΗ ΤΗΣ ΔΟΚΙΜΗΣ ΚΑΙ ΕΞΟΠΛΙΣΜΟΣ
 Αν χρησιμοποιείται λειτουργία αποσύνδεσης υψηλής τάσης, πρέπει να ληφθούν μετρήσεις και από τις δύο πλευρές της διάταξης που εκτελεί τη λειτουργία αποσύνδεσης.
 Ωστόσο, αν η αποσύνδεση υψηλής τάσης αποτελεί αναπόσπαστο μέρος του ΕΣΑΕ ή του συστήματος μετατροπής ενέργειας και του κεντρικού αγωγού υψηλής τάσης του ΕΣΑΕ ή το σύστημα μετατροπής ενέργειας προστατεύεται σύμφωνα με την προστασία IPXXB μετά τη δοκιμή πρόσκρουσης, μπορούν να ληφθούν μετρήσεις μόνο μεταξύ της διάταξης που εκτελεί τη λειτουργία αποσύνδεσης και των ηλεκτρικών φορτίων.
 Το βολτόμετρο που χρησιμοποιείται στη δοκιμή αυτή μετρά τις τιμές ΣΡ και έχει εσωτερική αντίσταση τουλάχιστον 10 ΜΩ.
 2. ΜΠΟΡΟΥΝ ΝΑ ΧΡΗΣΙΜΟΠΟΙΟΥΝΤΑΙ ΟΙ ΑΚΟΛΟΥΘΕΣ


text:
ΟΔΗΓΙΕΣ ΓΙΑ ΤΗ ΜΕΤΡΗΣΗ ΤΗΣ ΤΑΣΗΣ.
 Μετά τη δοκιμή πρόσκρουσης, προσδιορισμός των κεντρικών αγωγών υψηλής τάσης (Vb, V1, V2) (βλέπε σχήμα 1).
 Η μέτρηση της τάσης θα πρέπει να γίνει όχι νωρίτερα από 5 δευτερόλεπτα, αλλά, το αργότερο εντός 60 δευτερολέπτων μετά την πρόσκρουση.
 Αυτή η διαδικασία δεν εφαρμόζεται αν η δοκιμή διενεργείται υπό τον όρο ότι δεν ενεργοποιείται το ηλεκτρικό σύστημα κίνησης.
 Σχήμα 1
 Μέτρηση των Vb, V1, V2
 3. ΔΙΑΔΙΚΑΣΙΑ ΑΞΙΟΛΟΓΗΣΗΣ ΓΙΑ ΧΑΜΗΛΗ ΗΛΕΚΤΡΙΚΗ ΕΝΕΡΓΕΙΑ
 Πριν από την πρόσκρουση, ένας διακόπτης S1 και μια γνωστή αντίσταση εκφόρτισης Re συνδέονται εν παραλλήλω στον σχετικό πυκνωτή (βλέπε σχήμα 2).
 Τουλάχιστον μετά από 5 δευτερόλεπτα και όχι αργότερα από 60 δευτερόλεπτα μετά την πρόσκρουση, ο διακόπτης S1 κλείνει, ενώ η τάση Vb και το ρεύμα Ie μετρώνται και καταγράφονται. Το γινόμενο της τάσης Vb επί το ρεύμα Ie ολοκληρώνεται στη χρονική περίοδο που αρχίζει από τη στιγμή που κλείνει ο διακόπτης S1 (tc) έως ότου η τάση Vb πέφτει κάτω από το κατώτατο όριο υψηλής τάσης των 60 V ΣΡ (th). Το προκύπτον ολοκλήρωμα ισούται με τη συνολική ενέργεια (TE) σε joule.
 α)
 Όταν η τάση Vb μετράται σε κάποια χρονική στιγμή μεταξύ των 5 δευτερολέπτων και των 60 δευτερολέπτων μετά την πρόσκρουση και η χωρητικότητα των πυκνωτών X (Cx) καθορίζεται από τον κατασκευαστή, η συνολική ενέργεια (TE) υπολογίζεται σύμφωνα με τον ακόλουθο τύπο:
 β)
 Όταν πραγματοποιείται μέτρηση των V1, και V2 (βλέπε σχήμα 1) σε χρονική στιγμή μεταξύ 5 δευτερολέπτων και 60 δευτερολέπτων μετά την πρόσκρουση και οι χωρητικότητες των πυκνωτών Y (Cy1, Cy2) καθορίζονται από τον κατασκευαστή, η συνολική ενέργεια (TEy1, TEy2) υπολογίζεται σύμφωνα με τους ακόλουθους τύπους:
 γ)
 Αυτή η διαδικασία δεν εφαρμόζεται αν η δοκιμή διενεργείται υπό τον όρο ότι δεν ενεργοποιείται το ηλεκτρικό σύστημα κίνησης.
 Σχήμα 2
 Π.χ. μέτρηση της ενέργειας του κεντρικού αγωγού υψηλής τάσης που αποθηκεύεται στους πυκνωτές X
 4. ΦΥΣΙΚΗ ΠΡΟΣΤΑΣΙΑ
 Μετά τη δοκιμή πρόσκρουσης του οχήματος, τυχόν μέρη που περιβάλλουν τα στοιχεία υψηλής τάσης ανοίγονται, αποσυναρμολογούνται ή απομακρύνονται χωρίς τη χρήση εργαλείων. Όλα τα υπόλοιπα περιβάλλοντα μέρη θεωρούνται μέρος της φυσικής προστασίας.
 Ο δάκτυλος δοκιμής που περιγράφεται στο σχήμα 1 του προσαρτήματος εισάγεται σε τυχόν κενά ή ανοίγματα της φυσικής προστασίας με δύναμη δοκιμής 10 N ± 10 τοις εκατό για την αξιολόγηση της ασφάλειας έναντι του ηλεκτρικού ρεύματος. Αν υπάρχει μερική ή πλήρης διείσδυση στη φυσική προστασία από τον δάκτυλο δοκιμής, ο δάκτυλος δοκιμής τοποθετείται σε κάθε δυνατή θέση, όπως ορίζεται κατωτέρω.
 Ξεκινώντας από την όρθια θέση, και οι δύο αρθρώσεις του δακτύλου δοκιμής κάμπτονται διαδοχικά υπό γωνία έως 90 μοίρες σε σχέση με τον άξονα του παρακείμενου τμήματος του δακτύλου και τοποθετούνται σε κάθε δυνατή θέση.
 Τα εσωτερικά πλέγματα θεωρούνται μέρος του περιβλήματος.
 Μια παροχή χαμηλής τάσης (όχι κάτω των 40 V και όχι πάνω από 50 V) εν σειρά με κατάλληλο λαμπτήρα πρέπει να συνδέεται, εφόσον είναι απαραίτητο, μεταξύ του δακτύλου δοκιμής και των υπό τάση μερών υψηλής τάσης εντός του πλέγματος ή του περιβλήματος.
 4.1. Όροι αποδοχής
 Οι απαιτήσεις της παραγράφου 5.5.1.3 θεωρείται ότι πληρούνται αν ο δάκτυλος


text:
δοκιμής που περιγράφεται στο σχήμα 1 του προσαρτήματος δεν μπορεί να έλθει σε επαφή με τα υπό τάση μέρη υψηλής τάσης.
 Αν απαιτείται, μπορούν να χρησιμοποιηθούν ένα κάτοπτρο ή ένα ινοσκόπιο για να ελεγχθεί κατά πόσον ο δάκτυλος δοκιμής έρχεται σε επαφή με τα υπό τάση μέρη υψηλής τάσης.
 Αν αυτή η απαίτηση επαληθεύεται από ένα κύκλωμα σήματος μεταξύ του δακτύλου δοκιμής και των υπό τάση μερών υψηλής τάσης, ο λαμπτήρας δεν ανάβει.
 5. ΑΝΤΙΣΤΑΣΗ ΜΟΝΩΣΗΣ
 Η αντίσταση μόνωσης μεταξύ του κεντρικού αγωγού υψηλής τάσης και του ηλεκτρικού πλαισίου (σασί) καταδεικνύεται είτε με μέτρηση είτε με συνδυασμό μέτρησης και υπολογισμού.
 Αν η αντίσταση μόνωσης καταδεικνύεται με μέτρηση, θα πρέπει να χρησιμοποιούνται οι ακόλουθες οδηγίες.
 Μέτρηση και καταγραφή της τάσης (Vb) μεταξύ της αρνητικής και της θετικής πλευράς του κεντρικού αγωγού υψηλής τάσης (βλέπε σχήμα 1).
 Μέτρηση και καταγραφή της τάσης (V1) μεταξύ της αρνητικής πλευράς του κεντρικού αγωγού υψηλής τάσης και του ηλεκτρικού πλαισίου (βλέπε σχήμα 1):
 μέτρηση και καταγραφή της τάσης (V2) μεταξύ της θετικής πλευράς του κεντρικού αγωγού υψηλής τάσης και του ηλεκτρικού πλαισίου (βλέπε σχήμα 1):
 αν η V1 είναι μεγαλύτερη ή ίση με τη V2, εισάγετε μια γνωστή τυποποιημένη αντίσταση (Ro) μεταξύ της αρνητικής πλευράς του κεντρικού αγωγού υψηλής τάσης και του ηλεκτρικού πλαισίου. Αφού εισάγετε την Ro, μετρήστε την τάση (V1’) μεταξύ της αρνητικής πλευράς του κεντρικού αγωγού υψηλής τάσης και του ηλεκτρικού πλαισίου του οχήματος (βλέπε σχήμα 3). Υπολογίστε την αντίσταση μόνωσης (Ri) σύμφωνα με τον τύπο:
 ή
 Διαιρέστε το αποτέλεσμα Ri, που είναι η τιμή της αντίστασης μόνωσης σε ohm (Ω), με την τάση λειτουργίας του κεντρικού αγωγού υψηλής τάσης σε volt (V).
 Σχήμα 3
 Μέτρηση της V1’
 Αν η V2 είναι μεγαλύτερη από τη V1, εισάγετε μία γνωστή αντίσταση (Ro) μεταξύ της θετικής πλευράς του κεντρικού αγωγού υψηλής τάσης και του ηλεκτρικού πλαισίου. Αφού εισάγετε την Ro, μετρήστε την τάση (V2’) μεταξύ της θετικής πλευράς του κεντρικού αγωγού υψηλής τάσης και του ηλεκτρικού πλαισίου (βλέπε σχήμα 4).
 Υπολογίστε την αντίσταση μόνωσης (Ri) σύμφωνα με τον τύπο:
 ή
 Διαιρέστε το αποτέλεσμα Ri, που είναι η τιμή της αντίστασης μόνωσης σε ohm (Ω), με την τάση λειτουργίας του κεντρικού αγωγού υψηλής τάσης σε volt (V).
 Σχήμα 4
 Μέτρηση της V2’
 Σημείωση: Η γνωστή αντίσταση Ro (σε Ω) πρέπει να είναι η τιμή της ελάχιστης απαιτούμενης αντίστασης μόνωσης (σε Ω/V), πολλαπλασιασμένη με την τάση λειτουργίας του οχήματος συν/πλην 20 τοις εκατό (σε V). Η Ro δεν απαιτείται να έχει επακριβώς αυτή η τιμή, καθώς οι εξισώσεις ισχύουν για οποιαδήποτε Ro· ωστόσο, μία τιμή Ro σε αυτό το εύρος πρέπει να παρέχει καλή ανάλυση για τις μετρήσεις τάσης.
 6. ΔΙΑΡΡΟΗ ΗΛΕΚΤΡΟΛΥΤΗ
 Χρησιμοποιείται κατάλληλη επένδυση, εφόσον απαιτείται, για τη φυσική προστασία, προκειμένου να επιβεβαιωθεί οποιαδήποτε διαρροή ηλεκτρολύτη από το ΕΣΑΕ μετά τη δοκιμή πρόσκρουσης.
 Εκτός αν ο κατασκευαστής παρέχει τα μέσα για τη διάκριση μεταξύ των διαφόρων διαρροών υγρών, κάθε διαρροή υγρών θεωρείται διαρροή ηλεκτρολύτη.
 7. ΣΥΓΚΡΑΤΗΣΗ ΕΣΑΕ
 Η συμμόρφωση διαπιστώνεται με οπτικό έλεγχο.
 Προσάρτημα
 Δάκτυλος δοκιμής (IPXXB)
 Σχήμα 1
 Δάκτυλος δοκιμής
 Υλικό: μέταλλο, εκτός αν προσδιορίζεται


text:
 Avis juridique important
 |
 22002D0875
 2002/875/ΕΚ: Απόφαση αριθ. 19/2002, της 28ης Αυγούστου 2002, της μεικτής επιτροπής που συγκροτήθηκε στο πλαίσιο της συμφωνίας για αμοιβαία αναγνώριση μεταξύ της Ευρωπαϊκής Κοινότητας και των Ηνωμένων Πολιτειών της Αμερικής, όσον αφορά την εγγραφή φορέων διαπίστωσης της συμμόρφωσης στον κατάλογο του τομεακού παραρτήματος για την ηλεκτρομαγνητική συμβατότητα
 Επίσημη Εφημερίδα αριθ. L 302 της 06/11/2002 σ. 0033 - 0033
 Απόφαση αριθ. 19/2002της 28ης Αυγούστου 2002της μεικτής επιτροπής που συγκροτήθηκε στο πλαίσιο της συμφωνίας για αμοιβαία αναγνώριση μεταξύ της Ευρωπαϊκής Κοινότητας και των Ηνωμένων Πολιτειών της Αμερικής, όσον αφορά την εγγραφή φορέων διαπίστωσης της συμμόρφωσης στον κατάλογο του τομεακού παραρτήματος για την ηλεκτρομαγνητική συμβατότητα(2002/875/ΕΚ)Η ΜΕΙΚΤΗ ΕΠΙΤΡΟΠΗ,Έχοντας υπόψη τη συμφωνία για αμοιβαία αναγνώριση μεταξύ της Ευρωπαϊκής Κοινότητας και των Ηνωμένων Πολιτειών της Αμερικής, και ιδίως τα άρθρα 7 και 14,Εκτιμώντας ότι η μεικτή επιτροπή πρόκειται να λάβει απόφαση για να εγγράψει έναν ή περισσότερους φορείς διαπίστωσης της συμμόρφωσης σε κατάλογο τομεακού παραρτήματος,ΑΠΟΦΑΣΙΖΕΙ:1. Οι φορείς διαπίστωσης της συμμόρφωσης που περιλαμβάνονται στο παράρτημα Α προστίθενται στον κατάλογο των φορέων διαπίστωσης της συμμόρφωσης στην στήλη "πρόσβαση της ΕΚ στην αγορά των ΗΠΑ" στο τμήμα V του τομεακού παραρτήματος για την ηλεκτρομαγνητική συμβατότητα (ΗΜΣ).2. Το συγκεκριμένο πεδίο αρμοδιοτήτων, ως προς τα προϊόντα και τις διαδικασίες διαπίστωσης της συμμόρφωσης, των φορέων διαπίστωσης της συμμόρφωσης που αναφέρονται στο παράρτημα Α, έχει συμφωνηθεί από τα μέρη και θα ενημερώνεται από αυτά.3. Η παρούσα απόφαση, εις διπλούν, υπογράφεται από αντιπροσώπους της μεικτής επιτροπής που εξουσιοδοτούνται να ενεργούν εξ ονόματος των μερών όσον αφορά την τροποποίηση της συμφωνίας. Η παρούσα απόφαση αρχίζει να ισχύει από την ημερομηνία της τελευταίας εκ των υπογραφών αυτών.Ουάσινγκτον, 23 Αυγούστου 2002.Εξ ονόματος των Ηνωμένων Πολιτειών της ΑμερικήςJames SanfordΒρυξέλλες, 28 Αυγούστου 2002.Εξ ονόματος της Ευρωπαϊκής ΚοινότηταςAndreas JulinΠΑΡΑΡΤΗΜΑ ΑΦορείς διαπίστωσης συμμόρφωσης της ΕΚ που προστίθενται στον κατάλογο των φορέων διαπίστωσης της συμμόρφωσης στην στήλη "πρόσβαση της ΕΚ στην αγορά των ΗΠΑ" στο τμήμα V του τομεακού παραρτήματος για την ηλεκτρομαγνητική συμβατότητα (ΗΜΣ)TILAB, Telecom Italia Lab SpA TILAB-LAP (EMC Center) Via G. Reiss Romoli, 274 I - 10148 Torino Tel.: (39) 112 28 52 99 Fax: (39) 112 28 75 40


text:
 Avis juridique important
 |
 22003X0318(01)
 Σύναψη μνημονίου συμφωνίας με την Τουρκία σχετικά με τη συμμετοχή της στο έκτο πρόγραμμα πλαίσιο της Ευρωπαϊκής Κοινότητας για τις δραστηριότητες έρευνας, τεχνολογικής ανάπτυξης και επίδειξης το οποίο συμβάλλει στη δημιουργία του Ευρωπαϊκού Χώρου Έρευνας και Καινοτομίας (2002-2006)
 Επίσημη Εφημερίδα αριθ. C 064 της 18/03/2003 σ. 0018 - 0018
 Σύναψη μνημονίου συμφωνίας με την Τουρκία σχετικά με τη συμμετοχή της στο έκτο πρόγραμμα πλαίσιο της Ευρωπαϊκής Κοινότητας για τις δραστηριότητες έρευνας, τεχνολογικής ανάπτυξης και επίδειξης το οποίο συμβάλλει στη δημιουργία του Ευρωπαϊκού Χώρου Έρευνας και Καινοτομίας (2002-2006)(2003/C 64/08)Στις 29 Οκτωβρίου 2002, υπεγράφη μνημόνιο συμφωνίας μεταξύ της Ευρωπαϊκής Επιτροπής, εξ ονόματος της Ευρωπαϊκής Κοινότητας και της κυβέρνησης της Τουρκίας σχετικά με τη συμμετοχή της στο έκτο πρόγραμμα πλαίσιο της Ευρωπαϊκής Κοινότητας για τις δραστηριότητες έρευνας, τεχνολογικής ανάπτυξης και επίδειξης το οποίο συμβάλλει στη δημιουργία του Ευρωπαϊκού Χώρου Έρευνας και Καινοτομίας (2002-2006).Το πλήρες κείμενο του μνημονίου συμφωνίας στα αγγλικά βρίσκεται στην ιστοσελίδα:http://europa.eu.int/comm/ enlargement/pas/ocp/ocp_index.htm


text:
 Avis juridique important
 |
 22003D0034
 Απόφαση της Μεικτής Επιτροπής του ΕΟX αριθ. 34/2003, της 14ης Μαρτίου 2003, για την τροποποίηση του παραρτήματος XIII (Μεταφορές) της συμφωνίας για τον ΕΟΧ
 Επίσημη Εφημερίδα αριθ. L 137 της 05/06/2003 σ. 0037 - 0039
 Απόφαση της Μεικτής Επιτροπής του ΕΟXαριθ. 34/2003της 14ης Μαρτίου 2003για την τροποποίηση του παραρτήματος XIII (Μεταφορές) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ TOY ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα XIII της συμφωνίας τροποποιήθηκε από την απόφαση αριθ. 13/2003 της Μεικτής Επιτροπής του ΕΟΧ της 31ης Ιανουαρίου 2003(1).(2) Η απόφαση 2002/730/ΕΚ της Επιτροπής, της 30ής Μαΐου 2002, σχετικά με τις τεχνικές προδιαγραφές διαλειτουργικότητας του υποσυστήματος συντήρησης του διευρωπαϊκού σιδηροδρομικού συστήματος μεγάλης ταχύτητας που αναφέρεται στο άρθρο 6 παράγραφος 1 της οδηγίας 96/48/ΕΚ(2) πρέπει να ενσωματωθεί στη συμφωνία.(3) Η απόφαση 2002/731/ΕΚ της Επιτροπής, της 30ής Μαΐου 2002, σχετικά με τις τεχνικές προδιαγραφές διαλειτουργικότητας του υποσυστήματος ελέγχου-χειρισμού και σηματοδότησης του διευρωπαϊκού σιδηροδρομικού συστήματος μεγάλης ταχύτητας που αναφέρεται στο άρθρο 6 παράγραφος 1 της οδηγίας 96/48/ΕΚ(3) πρέπει να ενσωματωθεί στη συμφωνία.(4) Η απόφαση 2002/732/ΕΚ της Επιτροπής, της 30ής Μαΐου 2002, σχετικά με τις τεχνικές προδιαγραφές διαλειτουργικότητας του υποσυστήματος υποδομής του διευρωπαϊκού σιδηροδρομικού συστήματος μεγάλης ταχύτητας που αναφέρεται στο άρθρο 6 παράγραφος 1 της οδηγίας 96/48/ΕΚ(4) πρέπει να ενσωματωθεί στη συμφωνία.(5) Η απόφαση 2002/733/ΕΚ της Επιτροπής, της 30ής Μαΐου 2002, σχετικά με τις τεχνικές προδιαγραφές διαλειτουργικότητας του υποσυστήματος συντήρησης του διευρωπαϊκού σιδηροδρομικού συστήματος μεγάλης ταχύτητας που αναφέρεται στο άρθρο 6 παράγραφος 1 της οδηγίας 96/48/ΕΚ(5) πρέπει να ενσωματωθεί στη συμφωνία.(6) Η απόφαση 2002/734/ΕΚ της Επιτροπής, της 30ής Μαΐου 2002, σχετικά με τις τεχνικές προδιαγραφές διαλειτουργικότητας του υποσυστήματος λειτουργίας του διευρωπαϊκού σιδηροδρομικού συστήματος μεγάλης ταχύτητας που αναφέρεται στο άρθρο 6 παράγραφος 1 της οδηγίας 96/48/ΕΚ(6) πρέπει να ενσωματωθεί στη συμφωνία.(7) Η απόφαση 2002/735/ΕΚ της Επιτροπής, της 30ής Μαΐου 2002, σχετικά με τις τεχνικές προδιαγραφές διαλειτουργικότητας του υποσυστήματος τροχαίου υλικού του διευρωπαϊκού σιδηροδρομικού συστήματος μεγάλης ταχύτητας που αναφέρεται στο άρθρο 6 παράγραφος 1 της οδηγίας 96/48/ΕΚ(7) πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Μετά το σημείο 37α (οδηγία 96/48/ΕΚ) του παραρτήματος ΧΙΙΙ της συμφωνίας προστίθενται τα ακόλουθα σημεία:"37αα. 32002 D 0730: Απόφαση 2002/730/ΕΚ της Επιτροπής, της 30ής Μαΐου 2002, σχετικά με τις τεχνικές προδιαγραφές διαλειτουργικότητας του υποσυστήματος συντήρησης του διευρωπαϊκού σιδηροδρομικού συστήματος μεγάλης ταχύτητας που αναφέρεται στο άρθρο 6 παράγραφος 1 της οδηγίας 96/48/ΕΚ (ΕΕ L 245 της 12.9.2002, σ. 1).37αβ. 32002 D 0731: Απόφαση 2002/731/ΕΚ της Επιτροπής, της 30ής Μαΐου 2002, σχετικά με τις τεχνικές προδιαγραφές διαλειτουργικότητας του υποσυστήματος ελέγχου-χειρισμού και σηματοδότησης του διευρωπαϊκού σιδηροδρομικού συστήματος μεγάλης ταχύτητας που αναφέρεται στο άρθρο 6 παράγραφος 1 της οδηγίας 96/48/ΕΚ (ΕΕ L 245 της 12.9.2002, σ. 37).37αγ. 32002 D 0732: Απόφαση 2002/732/ΕΚ της Επιτροπής, της 30ής Μαΐου 2002, σχετικά με τις τεχνικές προδιαγραφές διαλειτουργικότητας του υποσυστήματος υποδομής του διευρωπαϊκού σιδηροδρομικού συστήματος μεγάλης ταχύτητας που αναφέρεται στο άρθρο 6 παράγραφος 1 της οδηγίας 96/48/ΕΚ (ΕΕ L 245 της


text: 12.9.2002, σ. 143).37αδ. 32002 D 0733: Απόφαση 2002/733/ΕΚ της Επιτροπής, της 30ής Μαΐου 2002, σχετικά με τις τεχνικές προδιαγραφές διαλειτουργικότητας του υποσυστήματος συντήρησης του διευρωπαϊκού σιδηροδρομικού συστήματος μεγάλης ταχύτητας που αναφέρεται στο άρθρο 6 παράγραφος 1 της οδηγίας 96/48/ΕΚ (ΕΕ L 245 της 12.9.2002, σ. 280).37αε. 32002 D 0734: Απόφαση 2002/734/ΕΚ της Επιτροπής, της 30ής Μαΐου 2002, σχετικά με τις τεχνικές προδιαγραφές διαλειτουργικότητας του υποσυστήματος λειτουργίας του διευρωπαϊκού σιδηροδρομικού συστήματος μεγάλης ταχύτητας που αναφέρεται στο άρθρο 6 παράγραφος 1 της οδηγίας 96/48/ΕΚ (ΕΕ L 245 της 12.9.2002, σ. 370).37αστ. 32002 D 0735: Απόφαση 2002/735/ΕΚ της Επιτροπής, της 30ής Μαΐου 2002, σχετικά με τις τεχνικές προδιαγραφές διαλειτουργικότητας του υποσυστήματος τροχαίου υλικού του διευρωπαϊκού σιδηροδρομικού συστήματος μεγάλης ταχύτητας που αναφέρεται στο άρθρο 6 παράγραφος 1 της οδηγίας 96/48/ΕΚ (ΕΕ L 245 της 12.9.2002, σ. 402).".Άρθρο 2Τα κείμενα των αποφάσεων 2002/730/ΕΚ, 2002/731/ΕΚ, 2002/732/ΕΚ, 2002/733/EC, 2002/734/EC και 2002/735/EC στην ισλανδική και νορβηγική γλώσσα, τα οποία προσαρτώνται στις αντίστοιχες γλωσσικές εκδόσεις της παρούσας απόφασης, είναι αυθεντικά.Άρθρο 3Η παρούσα απόφαση τίθεται σε ισχύ από τις 15 Μαρτίου 2003, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(8).Άρθρο 4Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.Βρυξέλλες, 14 Μαρτίου 2003.Για τη Μεικτή Επιτροπή του ΕΟΧΟ ΠρόεδροςP. Westerlund(1) ΕΕ L 94 της 10.4.2003, σ. 67.(2) ΕΕ L 245 της 12.9.2002, σ. 1.(3) ΕΕ L 245 της 12.9.2002, σ. 37.(4) ΕΕ L 245 της 12.9.2002, σ. 143.(5) ΕΕ L 245 της 12.9.2002, σ. 280.(6) ΕΕ L 245 της 12.9.2002, σ. 370.(7) ΕΕ L 245 της 12.9.2002, σ. 402.(8) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21989A1017(04)
 Πρωτόκολλο το οποίο καθορίζει τις δυνατότητες αλιείας και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβερνήσεως της Δημοκρατίας της Ισημερινής Γουινέας σχετικά με την αλιεία στα ανοικτά των ακτών της Ισημερινής Γουινέας για την περίοδο από τις 27 Ιουνίου 1989 έως τις 26 Ιουνίου 1992
 Επίσημη Εφημερίδα αριθ. L 299 της 17/10/1989 σ. 0010 L 125 15/05/1990 P. 0018
 ΠΡΩΤΟΚΟΛΛΟτο οποίο καθορίζει τις δυνατότητες αλιείας και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Ισημερινής Γουινέας σχετικά με την αλιεία στα ανοικτά των ακτών της Ισημερινής Γουινέας για την περίοδο από τις 27 Ιουνίου 1989 έως τις 26 Ιουνίου 1992ΤΑ ΜΕΡΗ ΤΟΥ ΠΑΡΟΝΤΟΣ ΠΡΩΤΟΚΟΛΛΟΥ, Έχοντας υπόψη: τη συμφωνία μεταξύ της Ευρωπαϊκής Οικονομικής Κοινότητας και της κυβέρνησης της Ισημερινής Γουινέας σχετικά με την αλιεία στα ανοικτά των ακτών της Ισημερινής Γουινέας, η οποία υπογράφηκε στο Μαλαμπό στις 15 Ιουνίου 1984, όπως τροποποιήθηκε με τη συμφωνία η οποία υπογράφηκε στις Βρυξέλλες, στις 4 Νοεμβρίου 1987. ΣΥΜΦΩΝΗΣΑΝ ΤΑ ΑΚΟΛΟΥΘΑ: Άρθρο 1Από τις 27 Ιουνίου 1989 και για περίοδο τριών ετών, οι δυνατότητες αλιείας που παραχωρούνται βάσει του άρθρου 2 της συμφωνίας καθορίζονται ως ακολούθως: 1. Μηχανότρατες-ψυγεία: 9 000 κόρων ολικής χωρητικότητας (κοχ) το μήνα, κατά ετήσιο μέσο όρο. 2. Γρι γρι ψυγεία αλιείας τόνου: 40 σκάφη. 3. Αλλιευτικά με επιφανειακά παραγάδια: 30 σκάφη. Κατόπιν αίτησης της Κοινότητας μέχρι δέκα άδειες δύνανται να παραχωρηθούν στα αλιευτικά τόνου με καλαμωτή. Άρθρο 21. Η χρηματοδοτική αντιστάθμιση που αναφέρεται στο άρθρο 6 της συμφωνίας καθορίζεται, για την περίοδο που προβλέπεται στο άρθρο 1, σε 6 000 000 Ecu, καταβλητέα σε τρεις ίσες ετήσιες δόσεις, ως ακολούθως: η πρώτη δόση πριν από τις 30 Σεπτεμβρίου 1989, η δεύτερη πριν από τις 30 Ιουνίου 1990 και η τρίτη πριν τις 30 Ιουνίου 1991. 2. Η διάθεση του ποσού της αντιστάθμισης αυτής υπόκειται στην αποκλειστική αρμοδιότητα της κυβέρνησης της Ισημερινής Γουινέας. 3. Η αντιστάθμιση αυτή καταβάλλεται στο λογαριασμό αριθ. 4160 του Ταμείου της Ισημερινής Γουινέας, ο οποίος ανοίχθηκε στην Τράπεζα των Κεντροαφρικανικών Κρατών στο Μαλαμπό (BEAC). Οποιαδήποτε ενδεχόμενη μεταβολή θα ανακοινωθεί στην Επιτροπή των Ευρωπαϊκών Κοινοτήτων. Άρθρο 3Οι δυνατότητες αλιείας που προβλέπονται στο άρθρο 1 παράγραφος 1 μπορούν να αυξηθούν κατόπιν αιτήσεως της Κοινότητας κατά διαδοχικά τμήματα 1 000 τόνων κόρωνολικής χωρητικότητας ανά μήνα, κατά ετήσιο μέσο όρο. Στην περίπτωση αυτή, η χρηματοδοτική αντιστάθμιση που αναφέρεται στο άρθρο 2 αυξάνεται κατ' αναλογία (pro rata temporis). Άρθρο 4Επιπλέον, η Κοινότητα θα συμμετάσχει, κατά την περίοδο που αναφέρεται στο άρθρο 1, στη χρηματοδότηση ενός επιστημονικού ή τεχνικού προγράμματος της Ισημερινής Γουινέας, το οποίο προορίζεται για τη βελτίωση των γνώσεων στον τομέα της αλιείας όσον αφορά την αποκλειστική οικονομική ζώνη της Ισημερινής Γουινέας, με ποσό ύψους 500 000 Ecu. Το ποσό αυτό θα τεθεί στη διάθεση της κυβέρνησης της Ισημερινής Γουινέας και θα κατατεθεί στο λογαριασμό που θα αποδείξουν οι αρχές της Ισημερινής Γουϊνέας. Άρθρο 5Τα δύο συμβαλλόμενα μέρη συμφωνούν ότι η βελτίωση των γνώσεων των προσώπων που απασχολούνται με


text: τη θαλάσσια αλιεία αποτελεί ουσιαστικό στοιχείο της επιτυχίας της συνεργασίας τους. Προς το σκοπό αυτό, η Κοινότητα θα διευκολύνει την υποδοχή των υπηκόων της Ισημερινής Γουινέας στα ιδρύματα των κρατών μελών της και για το σκοπό αυτό θα θέσει στη διάθεσή τους, κατά τη διάρκεια της περιόδου που αναφέρεται στο άρθρο 1, υποτροφίες σπουδών και πρακτικής εκπαίδευσης στους διάφορους επιστημονικούς, τεχνικούς και οικονομικούς τομείς που αφορούν την αλιεία. Οι υποτροφίες αυτές μπορούν επίσης να χρησιμοποιηθούν σε όλα τα κράτη που συνδέονται με την Κοινότητα με συμφωνίες συνεργασίας. Το συνολικό κόστος των υποτροφιών αυτών δεν δύναται να υπερβεί τα 665 000 Ecu. Μέρος του ποσού δύναται, κατόπιν αιτήσεως των αρχών της Ισημερινής Γουινέας, να χρησιμοποιηθεί για να καλύψει τα έξοδα συμμετοχής σε διεθνείς συνεδριάσεις ή σε επιμορφωτικά μαθήματα (stages) στον τομέα της αλιείας. Το ποσό αυτό είναι καταβλητέο ανάλογα με το ρυθμό της χρησιμοποίησής του. Άρθρο 6Σε περίπτωση που η Κοινότητα θα αμελούσε την πραγματοποίηση των προβλεπομένων στα άρθρα 2 και 4 πληρωμών, η εφαρμογή του παρόντος πρωτοκόλλου είναι δυνατόν να ανασταλεί. Άρθρο 7Το παράρτημα της συμφωνίας μεταξύ της Ευρωπαϊκής Οικονομικής Κοινότητας και της κυβέρνησης της Δημοκρατίας της Ισημερινής Γουινέας σχετικά με την αλιεία στα ανοικτά της Ισημερινής Γουινέας καταργείται και αντικαθίσταται από το παράρτημα του παρόντος πρωτοκόλλου. Άρθρο 8Το παρόν πρωτόκολλο αρχίζει να ισχύει την ημερομηνία υπογραφής του. Εφαρμόζεται από τις 27 Ιουνίου 1989. ΠΑΡΑΡΤΗΜΑ ΟΡΟΙ ΑΣΚΗΣΗΣ ΤΗΣ ΑΛΙΕΙΑΣ ΣΤΗΝ ΑΛΙΕΥΤΙΚΗ ΖΩΝΗ ΤΗΣ ΙΣΗΜΕΡΙΝΗΣ ΓΟΥΙΝΕΑΣ ΑΠΟ ΤΑ ΚΟΙΝΟΤΙΚΑ ΣΚΑΦΗ Α. Διατυπώσεις εφαρμοζόμενες κατά την αίτηση και την έκδοση των αδειώνΟι εφαρμοζόμενες διαδικασίες κατά την αίτηση και την έκδοση των αδειών οι οποίες επιτρέπουν στα σκάφη της Κοινότητας να αλιεύουν στην αλιευτική ζώνη της Ισημερινής Γουινέας είναι οι ακόλουθες: Οι αρμόδιες αρχές της Κοινότητας υποβάλλουν, μέσω της αντιπροσωπίας της Επιτροπής των Ευρωπαϊκών Κοινοτήτων στην Ισημερινή Γουινέα, στο υπουργείο υδάτων, δασών και αναδάσωσης της Δημοκρατίας της Ισημερινής Γουινέας, αίτηση για κάθε σκάφος το οποίο επιθυμεί να αλιεύσει βάσει της συμφωνίας, 30 ημέρες τουλάχιστον πριν από την ημερομηνία έναρξης της ισχύος της αιτούμενης άδειας. Οι αιτήσεις υποβάλλονται με τα έντυπα που παρέχουν για το σκοπό αυτό οι αρμόδιες αρχές της Δημοκρατίας της Ισημερινής Γουινέας, υπόδειγμα των οποίων επισυνάπτεται κατωτέρω (παράρτημα 1). Κάθε αίτηση αδείας συνοδεύεται από την απόδειξη πληρωμής των οφειλομένων ειδικών τελών για την περίοδο της ισχύος της. Η πληρωμή αυτή καταβάλλεται στο λογαριασμό που αναφέρεται στο άρθρο 2 του πρωτοκόλλου. Στα οφειλόμενα τέλη περιλαμβάνονται όλες οι εθνικές και τοπικές φορολογικές επιβαρύνσεις εκτός από τα έξοδα παροχής υπηρεσιών. Οι άδειες, από τη στιγμή που θα υπογραφούν, χορηγούνται από τις αρχές της Ισημερινής Γουινέας στους πλοιοκτήτες ή στους εκπροσώπους τους, μέσω των αρχών της Επιτροπής των Ευρωπαϊκών Κοινοτήτων στην Ισημερινή Γουινέα, εντός προσθεσμίας 15 εργασίμων ημερών μετά την παραλαβή της αποδείξεως πληρωμής. Η άδεια εκδίδεται ονομαστικώς για ένα συγκεκριμένο σκάφος και δεν είναι μεταβιβάσιμη. Εντούτοις, κατόπιν αιτήσεως της Ευρωπαϊκής Οικονομικής Κοινότητας και σε περίπτωση αποδεδειγμένης ανωτέρας βίας, η άδεια ενός σκάφους αντικαθίσταται με νέα άδεια που καταρτίζεται στο όνομα ενός άλλου σκάφους με χαρακτηριστικά παρόμοια με εκείνα του σκάφους το οποίο πρόκειται να


text: αντικαταστήσει. Η πλοιοκτήτης του προς αντικατάσταση σκάφους καταθέτει την ακυρωμένη άδεια στο υπουργείο υδάτων, δασών και αναδάσωσης της Δημοκρατίας της Ισημερινής Γουινέας, μέσω των αρχών της Επιτροπής των Ευρωπαϊκών Κοινοτήτων. Στη νέα άδεια εμφαίνονται: - η ημερομηνία εκδόσεως, - το γεγονός ότι η άδεια αυτή ακυρώνει και αντικαθιστά την άδεια του προηγουμένου σκάφους. Η άδεια πρέπει να διαφυλάσσεται επάνω στο σκάφος ανά πάσα στιγμή. 1. Διατάξεις που αφορούν τις μηχανότρατεςα) Οι άδειες για τις μηχανότρατες εκδίδονται για περιόδους ενός έτους, έξι μηνών ή τριών μηνών και είναι ανανεώσιμες 7β) τα ειδικά τέλη για τις ετήσεις άδειες καθορίζονται ως ακολούθως: 90 Ecu ανά κοχ το έτος για τα αλιευτικά ψαριών, 100 Ecu ανά κοχ το έτος για τα αλιευτικά γαρίδων 7γ) τα ειδικά τέλη για τις εξάμηνες άδειες καθορίζονται ως ακολούθως: 55 Ecu ανά κοχ το εξάμηνο για τα αλιευτικά ψαριών, 60 Ecu ανά κοχ το εξάμηνο για τα αλιευτικά γαρίδων 7δ) τα ειδικά τέλη για τις τρίμηνες άδειες καθορίζονται ως ακολούθως: 30 Ecu ανά κοχ το τρίμηνο για τα αλιευτικά ψαριών, 35 Ecu ανά κοχ το τρίμηνο για τα αλιευτικά γαρίδων. 2. Διατάξεις που αφορούν τα θυνναλιευτικά και τα σκάφη αλιείας με επιφανειακά παραγάδιαα) τα ειδικά τέλη καθορίζονται σε 20 Ecu ανά αλιευόμενο τόνο στην αλιευτική ζώνη της Ισημερινής Γουινέας 7β) οι άδειες χορηγούνται αφού καταβληθεί στο υπουργείο υδάτων, δασών και αναδάσωσης, κατ' αποκοπήν ετήσιο ποσό ύψους 1 000 Ecu για κάθε γρι γρι αλιείας τόνου και 200 Ecu ετησίως ανά αλιευτικό τόνου με καλαμωτή ή με επιφανειακά παραγάδια, ποσό που ισοδυναμεί με τα ειδικά τέλη για: - 50 τόνους τόνου αλιευόμενου με γρι γρι αλιείας τόνου κατ' έτος, - 10 τόνους αλιευόμενους με αλιευτικό τόνου με καλαμωτή και αλιευτικό με επιφανειακά παραγάδια κατ' έτος. Η τελική κατάσταση των τελών που οφείλονται για την περίοδο αλιείας, εγκρίνεται από την Επιτροπή των Ευρωπαϊκών Κοινοτήτων στο τέλος κάθε ημερολογιακού έτους, βάσει των δηλώσεων των αλιευμάτων που έχουν καταρτισθεί από κάθε πλοιοκτήτη και έχουν επικυρωθεί από τα υπεύθυνα, για την επαλήθευση των στοιχείων των αλιευμάτων, επιστημονικά όργανα (ORSTOM και ΙΕΟ - Ισπανικό Ωκεανογραφικό Ινστιτούτο). Η κατάσταση αυτή κοινοποιείται ταυτοχρόνως στις αρχές της Ισημερινής Γουινέας και στους πλοιοκτήτες. Οποιαδήποτε ενδεχόμενη συμπληρωματική πληρωμή θα καταβάλλεται από τους πλοιοκτήτες στο υπουργείο υδάτων, δασών και αναδάσωσης της Ισημερινής Γουινέας, την 30ή Μαΐου του επομένου έτους το αργότερο, σύμφωνα με τη διαδικασία πληρωμής που αναφέρεται στο άρθρο 2 του πρωτοκόλλου. Πάντως, αν το ποσό της τελικής κατάστασης των τελών είναι μικρότερο από το ποσό της προκαταβολής που προαναφέρθηκε, το αντίστοιχο υπόλοιπο του ποσού δεν επιστρέφεται στον πλοιοκτήτη. Β. Δηλώσεις των αλιευμάτωνΤα σκάφη της Κοινότητας που μπορούν να αλιεύουν στα ύδατα της Ισημερινής Γουινέας, στα πλαίσια της συμφωνίας, υποχρεούνται να κοινοποιούν στο υπουργείο υδάτων, δασών και αναδάσωσης, τα αλιεύματά τους 7 αντίγραφο αποστέλλεται στις αρχές της Επιτροπής στην Ισημερινή Γουινέα, σύμφωνα με τις ακόλουθες διαδικασίες: - οι μηχανότρατες δηλώνουν τα αλιεύματά τους σύμφωνα με το υπόδειγμα που επισυνάπτεται (παράρτημα 2). Οι δηλώσεις αυτές των αλιευμάτων πρέπει να κοινοποιούνται ύστερα από κάθε ταξίδι αλιείας, - τα γρι γρι αλιείας τόνου,


text: τα αλιευτικά τόνου με καλαμωτές και τα αλιευτικά με επιφανειακά παραγάδια, διατηρούν ημερολόγιο αλιείας, σύμφωνα με το παράρτημα 3 (στα αγγλικά), για κάθε περίοδο αλιείας που διένυσαν στην αλιευτική ζώνη της Ισημερινής Γουινέας. Το έντυπο αυτό πρέπει να συμπληρώνεται ευανάγνωστα, να υπογράφεται από τον πλοίαρχο του σκάφους και να αποστέλλεται, εντός προθεσμίας 45 ημερών μετά το τέλος της περιόδου αλιείας που διανύθηκε στην αλιευτική ζώνη της Ισημερινής Γουινέας, στο υπουργείο υδάτων, δασών και αναδάσωσης, μέσω των αρχών της Επιτροπής των Ευρωπαϊκών Κοινοτήτων στην Ισημερινή Γουινέα. Σε περίπτωση μη τηρήσεως αυτών των διατάξεων, η κυβέρνηση της Ισημερινής Γουινέας επιφυλάσσεται του δικαιώματος να αναστείλει την άδεια του υπό κατηγορία σκάφους μέχρις εκπληρώσεως των διατυπώσεων και να εφαρμόσει τις κυρώσεις που προβλέπει ο νόμος αλιείας αριθ. 2/1987 της 16ης Φεβρουαρίου 1987. Γ. Εκφόρτωση των αλιευμάτωνΟι μηχανότρατες που επιτρέπεται να αλιεύουν στη ζώνη της Ισημερινής Γουινέας συμβάλλουν, ύστερα από κάθε ταξίδι αλιείας, στον εφοδιασμό του εντοπίου πληθυσμού σε ψάρια εκφορτώνοντας επί ετησίας βάσεως: - τα αλιευτικά ψαριών: 7 000 kg ψαριών ανά σκάφος, - τα αλιευτικά ψαριών: 5 000 kg ψαριών ανά σκάφος, με τις τιμές που καθορίζει το Υπουργείο Υδάτων, Δασών και Αναδάσωσης κατόπιν κοινής συμφωνίας με τον πλοιοκτήτη, βάσει των τιμών της εγχώριας αγοράς. Οι εκφορτώσεις μπορούν να πραγματοποιούνται ατομικά ή συλλογικά στους λιμένες Μαλαμπό, Μπάτα ή Λούμπα. Κάθε παράλειψη της υποχρεώσεως εκφορτώσεως εκθέτει τον παραβάτη στις ακόλουθες κυρώσεις εκ μέρους των αρχών της Ισημερινής Γουινέας: - πρόστιμο 1 000 Ecu ανά μη εκφορτωθέντα τόνο και- αφαίρεση και μη ανανέωση της άδειας του σχετικού σκάφους ή ενός άλλου σκάφους του ιδίου πλοιοκτήτη. Δ. Ναυτολόγηση1. Οι πλοιοκτήτες μηχανοτρατών οι οποίοι είναι κάτοχοι αδειών αλιείας βάσει της συμφωνίας, συμβάλλουν στην πρακτική επαγγελματική εκπαίδευση των υπηκόων της Ισημερινής Γουινέας υπό τους εξής όρους και περιορισμούς: - δύο ναυτικοί-αλιείς για τις μηχανότρατες χωρητικότητας ίσης ή κατώτερης των 300 κοχ, - τρεις ναυτικοί-αλιείς για τις μηχανότρατες άνω των 300 κοχ. 2. Ο μισθός των ναυτικών-αλιέων αυτών καθορίζεται δια κοινής συμφωνίας μεταξύ των πλοιοκτητών και των αρχών της Ισημερινής Γουινέας και επιβαρύνει τους πλοιοκτήτες. Σε περίπτωση μη ναυτολόγησης, οι πλοιοκτήτες υποχρεούνται να καταβάλουν ένα κατ' αποκοπήν ποσό αντίστοιχο με το 30 % του μισθού των ναυτικών αυτών. Το ποσό αυτό θα χρησιμοποιηθεί για την εκπαίδευση των ναυτικών-αλιέων της Ισημερινής Γουινέας και θα κατατεθεί στο λογαριασμό που θα υποδείξουν οι αρχές της Ισημερινής Γουινέας. Ε. Επιβίβαση παρατηρητώνΚάθε μηχανότρατα δύναται να υποχρεωθεί να δεχθεί έναν παρατηρητή τον οποίο υποδεικνύει το υπουργείο υδάτων, δασών και αναδάσωσης. Στην περίπτωση αυτή, ο παρατηρητής συμπεριλαμβάνεται στον αριθμό των ναυτικών που ναυτολογήθηκαν που ορίζεται στο σημείο Δ. Στον παρατηρητή παρέχεται κάθε διευκόλυνση, απαραίτητη για την άσκηση των καθηκόντων του. Η επιβίβαση και οι εργασίες του παρατηρητή δεν θα πρέπει ούτε να διακόπτουν, ούτε να αποτελούν εμπόδιο στις αλιευτικές δραστηριότητες. Ο μισθός και οι κοινωνικές εισφορές του παρατηρητή βαρύνουν την κυβέρνηση της Ισημερινής Γουινέας. ΣΤ. Επιθεώρηση και έλεγχοςΚάθε σκάφος της Κοινότητας το οποίο αλιεύει στη ζώνη της Ισημερινής Γουινέας επιτρέπει και διευκολύνει την επιβίβαση στο σκάφος και την εκπλήρωση των καθηκόντων κάθε υπαλλήλου της Ισημερινής Γουινέας,


text: επιφορτισμένου με την επιθεώρηση και τον έλεγχο. Η παρουσία του υπαλλήλου αυτού στο σκάφος δεν πρέπει να υπερβαίνει το χρόνο που απαιτείται για την επαλήθευση των αλιευμάτων με δειγματοληψία καθώς για οποιοδήποτε άλλον έλεγχο σχετικό με τις αλιευτικές δραστηριότητες. Ζ. Αλιευτικές ζώνεςΤα σκάφη που αναφέρονται στο πρώτο άρθρο του πρωτοκόλλου έχουν το δικαίωμα να ασκούν τις αλιευτικές τους δραστηριότητες στα ύδατα που βρίσκονται πέραν των τεσσάρων ναυτικών μιλίων από τις γραμμές βάσης. Η. Επιτρεπόμενο μέγεθος για τα μάτια των διχτύωνΓια τις μηχανότρατες, το ελάχιστο μέγεθος ματιών που επιτρέπεται στα δίχτυα του θύλακα (θηλιά τεντωμένη) είναι: α) 60 mm για τα αλιευτικά ψαριών που αλιεύουν κάτω του 30 % γαρίδες 7β) 25 mm για τα αλιευτικά γαρίδων που αλιεύουν άνω του 30 % γαρίδες. Η αλιεία με προώστες (βαρδαλάντσα) επιτρέπεται. Ι. Είσοδος και έξοδος από τη ζώνηιΟλα τα σκάφη της Κοινότητας που ασχολούνται με αλιευτικές δραστηριότητες στη ζώνη της Ισημερινής Γουινέας βάσει της συμφωνίας, κοινοποιούν στο ραδιοφωνικό σταθμό που αναφέρεται στην άδεια, την ημερομηνία και την ώρα καθώς και τη θέση τους, κάθε φορά που εισέρχονται ή εξέρχονται από την αλιευτική ζώνη της Ισημερινής Γουινέας. Κ. Διαδικασία σε περίπτωση νηοψίας1. Οι αρχές της Επιτροπής των Ευρωπαϊκών Κοινοτήτων στην Ισημερινή Γουινέα ενημερώνονται εντός προθεσμίας δύο εργασίμων ημερών για κάθε νηοψία, που πραγματοποιείται στην αποκλειστική οικονομική ζώνη της Ισημερινής Γουινέας, σε αλιευτικό σκάφος που φέρει σημαία ενός κράτους μέλους της Κοινότητας και έχει έγκυρη άδεια η οποία χορηγήθηκε στα πλαίσια της συμφωνίας. Οι εν λόγω αρχές δέχονται ταυτοχρόνως συνοπτική έκθεση των περιστάσεων και των λόγων που οδήγησαν στη διενέργεια της νηοψίας αυτής. 2. Προτού ακόμη αντιμετωπισθεί το ενδεχόμενο λήψεως μέτρων κατά του πλοιάρχου ή του πληρώματος του πλοίου, ή οποιασδήποτε ενέργειας σε βάρος του φορτίου και του εξοπλισμού του σκάφους, εκτός από εκείνες που αποσκοπούν στη διατήρηση των αποδεικτικών στοιχείων που σχετίζονται με την τεκμαιρόμενη παράβαση, μεσολαβεί διαβούλευση, εντός προθεσμίας μίας εργάσιμης ημέρας μετά την παραλαβή των προαναφερθεισών πληροφοριών, μεταξύ των αρχών της Επιτροπής των Ευρωπαϊκών Κοινοτήτων στην Ισημερινή Γουινέα, του αρμόδιου υπουργείου για την αλιεία και των αρμοδίων για τον έλεγχο αρχών, με την ενδεχόμενη συμμετοχή ενός εκπροσώπου του ενδιαφερόμενου κράτους μέλους. Κατά τη διάρκεια της διαβούλευσης αυτής, τα ενδιαφερόμενα μέρη ανταλλάσουν κάθε χρήσιμο έγγραφο ή πληροφορία που θα μπορούσε να διευκρινίσει τα διαπιστωθέντα πραγματικά περιστατικά. Ο πλοιοκτήτης ή ο εκπρόσωπός του ενημερώνεται για τα αποτελέσματα της διαβούλευσης αυτής καθώς και για όλα τα μέτρα που προκύπτουν από τη νηοψία. 3. Πριν από κάθε δικαστική διαδικασία, η διευθέτηση της τεκμαιρόμενης παράβασης διερευνείται μέσω της διαδικασίας του συμβιβασμού. Η διαδικασία αυτή λήγει το αργότερο τρεις εργάσιμες ημέρες μετά τη νηοψία. 4. Σε περίπτωση που η υπόθεση δεν μπορέσει να ρυθμισθεί με συμβιβασμό και συνεπώς ασκείται προσφυγή ενώπιον μιας αρμόδιας δικαστικής αρχής της Ισημερινής Γουινέας, εν αναμονή της δικαστικής αποφάσεως ορίζεται από την αρμόδια αρχή, εντός προθεσμίας δύο εργασίμων ημερών μετά τη λήξη της διαδικασίας του συμβιβασμού, μια εύλογη τραπεζική εγγύηση. Απο τη στιγμή που η δικαστική απόφαση αθωώσει τον πλοίαρχο του σχετικού πλοίου, η αρμόδια αρχή αποδεσμεύει την τραπεζική εγγύηση. 5. Το σκάφος


text: και το πλήρωμα απαλλάσσονται: - είτε αμέσως μετά τη διαβούλευση αν τα διαπιστωθέντα πραγματικά περιστατικά το επιτρέπουν, - είτε αμέσως μετά την καταβολή του προστίμου (διαδικασία συμβιβασμού), - είτε αμέσως μετά την κατάθεση της τραπεζικής εγγύησης (δικαστική διαδικασία). 6. Σε περίπτωση που ένα από τα μέρη κρίνει ότι υπάρχει κάποιο πρόβλημα κατά την εφαρμογή της προαναφερθείσης διαδικασίας, δύναται να ζητήσει κατεπείγουσα διαβούλευση βάσει του άρθρου 8 της συμφωνίας. Παράρτημα 1ΔΗΜΟΚΡΑΤΙΑ ΤΗΣ ΙΣΗΜΕΡΙΝΗΣ ΓΟΥΙΝΕΑΣΕΝΤΥΠΟ ΑΙΤΗΣΕΩΣ ΑΔΕΙΑΣ ΑΛΙΕΙΑΣ 1. Διάρκεια ισχύος: από . έως . 2. Όνομα του σκάφους: . 3. Όνομα του πλοιοκτήτη: . 4. Λιμάνι και αριθμός νηολόγησης: . 5. Είδος αλιείας: . 6. Επιτρεπόμενα μάτια διχτυών: . 7. Μήκος του σκάφους: . 8. Πλάτος του σκάφους: . 9. Ολική χωρητικότητα: . 10. Χωρητικότητα αμπαριών: . 11. Ιπποδύναμη κινητήρα: . 12. Χαρακτηριστικά ναυπήγησης: . 13. Συνήθης αριθμός πληρώματος του σκάφους: . 14. Ραδιο-ηλεκτρικός εξοπλισμός: . 15. Όνομα του πλοιάρχου: . Τα ανωτέρω στοιχεία παρέχονται με απόλυτη ευθύνη του πλοιοκτήτη ή του εκπροσώπου του. Ημερομηνία αιτήσεως . Παράρτημα 2 Παράρτημα 1 του νόμου περί ΑλιείαςΣΤΟΙΧΕΙΑ ΠΕΡΙ ΤΩΝ ΑΛΙΕΥΜΑΤΩΝ ΤΗΣ ΒΙΟΜΗΧΑΝΙΚΗΣ ΑΛΙΕΙΑΣ(Νόμος περί αλιείας, άρθρο 42)1. Όνομα και αριθμός νηολογίου του σκάφους: . 2. Εθνικότητα: . Τύπος του σκάφους: 3. Τύπος του σκάφους: . (Για φρέσκα ψάρια, τόνο, κ. λπ.)4. Όνομα πλοιάρχου ή του κυβερνήτη: . 5. Άδεια αλιείας εκδοθείσα από: . Περίοδος ισχύος: . 6. Τύποι ασκούμενης αλιείας: . 7. Ημερομηνία εξόδου από τον λιμένα: . Ημερομηνία εισόδου στο λιμένα: . 8. Αριθμός ρίψεων γρίππου: . >ΘΕΣΗ ΠΗΝΑΚΑ>Ο υπογεγραμμένος ............................................................................................................ πλοίαρχος ή κυβερνήτης του ανωτέρω σκάφους, ή ο εκπρόσωπός του, δηλώνω ότι τα ανωτέρω στοιχεία είναι αληθινά, πράγμα το οποίο επικυρώνει ο παρατηρητής της κυβερνήσεως. κυβερνητικό παρατηρητή Ο πλοίαρχος ή κυβερνήτης Επικυρωμένο από τονκυβερνητικό παρατηρητήΟ πλοίαρχος ή κυβερνήτης(υπογραφή) Παράρτημα 3


text:
 12.8.2021
 EL
 Επίσημη Εφημερίδα της Ευρωπαϊκής Ένωσης
 L 290/1
 ΑΠΟΦΑΣΗ αριθ. 1/2021 ΤΗΣ ΕΠΙΤΡΟΠΗΣ ΤΩΝ ΠΡΕΣΒΕΩΝ ΑΚΕ-ΕΕ
 της 29ης Ιουνίου 2021
 για την τροποποίηση της απόφασης αριθ. 3/2016 της Επιτροπής των Πρέσβεων ΑΚΕ-ΕΕ σχετικά με το Κέντρο Ανάπτυξης Επιχειρήσεων (ΚΑΕ) [2021/1330]
 Η ΕΠΙΤΡΟΠΗ ΤΩΝ ΠΡΕΣΒΕΩΝ ΑΚΕ-ΕΕ,
 Έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, που υπεγράφη στην Κοτονού στις 23 Ιουνίου 2000 (1),
 Εκτιμώντας τα ακόλουθα:
 (1)
 Το άρθρο 15 παράγραφος 4 της συμφωνίας εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, που υπεγράφη στην Κοτονού στις 23 Ιουνίου 2000 (2) («συμφωνία εταιρικής σχέσης ΑΚΕ-ΕΕ») ορίζει ότι το Συμβούλιο των Υπουργών ΑΚΕ-ΕΕ δύναται να αναθέτει αρμοδιότητες στην Επιτροπή των Πρέσβεων ΑΚΕ-ΕΕ.
 (2)
 Στην 39η σύνοδό του που πραγματοποιήθηκε στις 19 και 20 Ιουνίου 2014 στο Ναϊρόμπι, το Συμβούλιο των Υπουργών ΑΚΕ-ΕΕ συμφώνησε, σε κοινή δήλωση, να προχωρήσει στην εύτακτη παύση λειτουργίας του Κέντρου Ανάπτυξης Επιχειρήσεων («ΚΑΕ»). Για τον σκοπό αυτό, το Συμβούλιο των Υπουργών ΑΚΕ-ΕΕ αποφάσισε να αναθέσει στην Επιτροπή των Πρέσβεων ΑΚΕ-ΕΕ αρμοδιότητες ώστε να προωθήσει το θέμα ενόψει της λήψης των αναγκαίων αποφάσεων.
 (3)
 Στις 12 Ιουλίου 2016, η Επιτροπή των Πρέσβεων ΑΚΕ-ΕΕ εξέδωσε την απόφαση αριθ. 3/2016 (3), για την τροποποίηση του παραρτήματος III της συμφωνίας εταιρικής σχέσης ΑΚΕ-ΕΕ, με την εισαγωγή των αναγκαίων αλλαγών, τον καθορισμό του νέου νομικού πλαισίου του ΚΑΕ από την 1η Ιανουαρίου 2017 και τη διατήρηση της νομικής προσωπικότητας του ΚΑΕ αποκλειστικά για τους σκοπούς της εκκαθάρισής του από την ημερομηνία αυτή.
 (4)
 Δυνάμει του άρθρου 2 παράγραφος 1 της απόφασης αριθ. 3/2016, ο διαχειριστής εξασφαλίζει την εφαρμογή της ανενεργού φάσης, κατά τη διάρκεια της οποίας το ΚΑΕ θα υφίσταται αποκλειστικά για τους σκοπούς της εκκαθάρισής του, από την 1η Ιανουαρίου 2017 για περίοδο τεσσάρων ετών ή έως ότου το ΚΑΕ ρυθμίσει το σύνολο των υποχρεώσεών του και ρευστοποιήσει όλα τα περιουσιακά στοιχεία του, ανάλογα με το τι θα συμβεί πρώτο.
 (5)
 Έως τις 31 Δεκεμβρίου 2020, το ΚΑΕ δεν είχε ρυθμίσει όλες τις υποχρεώσεις του και δεν είχε ρευστοποιήσει όλα τα περιουσιακά του στοιχεία. Ως εκ τούτου, είναι αναγκαία η τροποποίηση της απόφασης αριθ. 3/2016, ώστε να εξασφαλιστεί η ορθή εφαρμογή της ανενεργού φάσης υπό τη διαχείριση του διαχειριστή και να τερματιστεί η εν λόγω φάση. Προκειμένου να διασφαλιστεί η συνέχεια της ανενεργού φάσης, η τροποποίηση της απόφασης αριθ. 3/2016 θα πρέπει να εφαρμοστεί από την 1η Ιανουαρίου 2021,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το άρθρο 2 παράγραφος 1 της απόφασης αριθ. 3/2016 της Επιτροπής των Πρέσβεων ΑΚΕ-ΕΕ αντικαθίσταται από το ακόλουθο κείμενο:
 «1. Η Ευρωπαϊκή Επιτροπή αναθέτει σε διαχειριστή να εξασφαλίσει την εφαρμογή της ανενεργού φάσης από την 1η Ιανουαρίου 2017 έως ότου το ΚΑΕ ρυθμίσει το σύνολο των υποχρεώσεών του και ρευστοποιήσει όλα τα περιουσιακά στοιχεία του.».
 Άρθρο 2
 Το άρθρο 1 εφαρμόζεται από την


text:
1η Ιανουαρίου 2021.
 Άρθρο 3
 Η παρούσα απόφαση αρχίζει να ισχύει από την ημερομηνία της έκδοσής της.
 Βρυξέλλες, 29 Ιουνίου 2021.
 Για το Συμβούλιο υπουργών ΑΚΕ-ΕΕ
 Από την Επιτροπή των Πρέσβεων ΑΚΕ-ΕΕ
 Ο Πρόεδρος
 Moses Kouni MOSE
 (1) ΕΕ L 317 της 15.12.2000, σ. 3.
 (2) Συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, που υπεγράφη στην Κοτονού στις 23 Ιουνίου 2000 (ΕΕ L 317 της 15.12.2000, σ. 3).
 (3) Απόφαση αριθ. 3/2016 της Επιτροπής των Πρέσβεων ΑΚΕ-ΕΕ, της 12ης Ιουλίου 2016, σχετικά με την αναθεώρηση του παραρτήματος III της συμφωνίας εταιρικής σχέσης ΑΚΕ-ΕΕ [2016/1163] (ΕΕ L 192 της 16.7.2016, σ. 77).


text:
 22.12.2005
 EL
 Επίσημη Εφημερίδα της Ευρωπαϊκής Ένωσης
 L 339/16
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
 αριθ. 115/2005
 της 30ής Σεπτεμβρίου 2005
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα II της συμφωνίας τροποποιήθηκε από την απόφαση αριθ. 97/2005 της Μεικτής Επιτροπής του ΕΟΧ, της 8ης Ιουλίου 2005 (1).
 (2)
 Ο κανονισμός (EΚ) αριθ. 2254/2004 της Επιτροπής, της 27ης Δεκεμβρίου 2004, για την τροποποίηση του κανονισμού (EΟΚ) αριθ. 2092/91 του Συμβουλίου περί του βιολογικού τρόπου παραγωγής βιολογικών προϊόντων και των σχετικών ενδείξεων στα γεωργικά προϊόντα και στα είδη διατροφής (2), πρέπει να ενσωματωθεί στη συμφωνία,
 ΑΠΟΦΑΣΙΖΕΙ:
 Άρθρο 1
 Στο σημείο 54β [κανονισμός (EΟΚ) αριθ. 2092/91 του Συμβουλίου] του κεφαλαίου XII του παραρτήματος II της συμφωνίας, προστίθεται η ακόλουθη περίπτωση:
 «—
 32004 R 2254: Κανονισμός (EΚ) αριθ. 2254/2004 της Επιτροπής, της 27ης Δεκεμβρίου 2004 (ΕΕ L 385 της 29.12.2004, σ. 20).».
 Άρθρο 2
 Τα κείμενα του κανονισμού (EΚ) αριθ. 2254/2004 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση τίθεται σε ισχύ την 1η Οκτωβρίου 2005, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ (3) όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 30 Σεπτεμβρίου 2005.
 Για τη Μεικτή Επιτροπή του ΕΟΧ
 Ο Πρόεδρος
 HAΥ ο Πρίγκιπας Νικόλαος του ΛΙΧΤΕΝΣΤΑΪΝ
 (1) ΕΕ L 306 της 24.11.2005, σ. 24.
 (2) ΕΕ L 385 της 29.12.2004, σ. 20.
 (3) Δεν έχουν αναφερθεί συνταγματικές απαιτήσεις.


text:
 Σημαντική ανακοίνωση νομικού περιεχομένου
 |
 22009A0731(01)
 Συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας για τη διευκόλυνση των ελέγχων και των διατυπώσεων κατά τη μεταφορά εμπορευμάτων καθώς και για τα τελωνειακα μέτρα ασφάλειας
 Επίσημη Εφημερίδα αριθ. L 199 της 31/07/2009 σ. 0024 - 0042
 Συμφωνίαμεταξύ της Ευρωπαϊκής Κοινότητας και της Ελβετικής Συνομοσπονδίας για τη διευκόλυνση των ελέγχων και των διατυπώσεων κατά τη μεταφορά εμπορευμάτων καθώς και για τα τελωνειακα μέτρα ασφάλειαςH ΕΥΡΩΠΑΪΚΗ ΚΟΙΝΟΤΗΤΑ,αφενός καιΗ ΕΛΒΕΤΙΚΗ ΣΥΝΟΜΟΣΠΟΝΔΙΑ,αφετέρου,εφεξής "η Κοινότητα" και "η Ελβετία" αντιστοίχως, και από κοινού τα "συμβαλλόμενα μέρη",Έχοντας υπόψη τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας για τη διευκόλυνση των ελέγχων και των διατυπώσεων κατά τη μεταφορά εμπορευμάτων, της 21ης Νοεμβρίου 1990, εφεξής "η συμφωνία του 1990",Εκτιμώντας ότι πρέπει να επεκταθεί το πεδίο εφαρμογής της συμφωνίας του 1990, έτσι ώστε να συμπεριληφθούν τα τελωνειακά μέτρα ασφάλειας και να προστεθεί ένα νέο κεφάλαιο για το θέμα αυτό,Εκτιμώντας ότι για λόγους σαφήνειας και για την ενίσχυση της ασφάλειας δικαίου, η συμφωνία του 1990 έχει περιληφθεί στην παρούσα συμφωνία που αντικαθιστά τη συμφωνία του 1990,Εκτιμώντας τη συμφωνία ελευθέρων συναλλαγών που συνήφθη στις 22 Ιουλίου 1972 μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας,Εκτιμώντας την κοινή διακήρυξη που εξέδωσαν οι υπουργοί των χωρών της Ευρωπαϊκής Ζώνης Ελευθέρων Συναλλαγών (ΕΖΕΣ) και των κρατών μελών της Κοινότητας και η Επιτροπή των Ευρωπαϊκών Κοινοτήτων, στο Λουξεμβούργο, στις 9 Απριλίου 1984, καθώς και τη διακήρυξη που εξέδωσαν οι υπουργοί των χωρών της ΕΖΕΣ και οι υπουργοί των κρατών μελών της Κοινότητας, στις Βρυξέλλες, στις 2 Φεβρουαρίου 1988, με αντικείμενο τη δημιουργία ενός δυναμικού ευρωπαϊκού οικονομικού χώρου, επωφελούς για τις χώρες τους,Εκτιμώντας ότι τα συμβαλλόμενα μέρη επικύρωσαν τη διεθνή σύμβαση για την εναρμόνιση των ελέγχων των εμπορευμάτων στα σύνορα,Εκτιμώντας ότι είναι ανάγκη να διατηρηθεί το υφιστάμενο επίπεδο απλοποίησης των ελέγχων και των διατυπώσεων κατά τη διέλευση των εμπορευμάτων από τα σύνορα μεταξύ της Κοινότητας και της Ελβετίας και να εξασφαλιστεί έτσι η ομαλή ροή των εμπορικών συναλλαγών μεταξύ των δύο μερών,Εκτιμώντας ότι η απλοποίηση αυτή αναμένεται να αναπτυχθεί προοδευτικά,Εκτιμώντας ότι οι κτηνιατρικοί και φυτοϋγειονομικοί έλεγχοι διέπονται πλέον από τη συμφωνία της 21ης Ιουνίου 1999 μεταξύ της Ευρωπαϊκής Κοινότητας και της Ελβετικής Συνομοσπονδίας για τις συναλλαγές γεωργικών προϊόντων,Αναγνωρίζοντας ότι οι συνθήκες διεξαγωγής των ελέγχων και των διατυπώσεων είναι δυνατό να εναρμονιστούν σε μεγάλο βαθμό χωρίς να αλλοιωθεί η αποστολή τους, η καλή τους διεκπεραίωση και η αποτελεσματικότητά τους,Αναγνωρίζοντας ότι καμία διάταξη της παρούσας συμφωνίας δεν είναι δυνατόν να ερμηνευθεί ότι απαλλάσσει τα συμβαλλόμενα μέρη από τις υποχρεώσεις που έχουν αναλάβει στο πλαίσιο άλλων διεθνών συμφωνιών,Αναγνωρίζοντας ότι τα συμβαλλόμενα μέρη δεσμεύονται να εξασφαλίσουν ισοδύναμο επίπεδο ασφάλειας στο αντίστοιχο τελωνειακό τους έδαφος, σύμφωνα με τα μέτρα που προβλέπει η ισχύουσα νομοθεσία στο πλαίσιο της Κοινότητας,Αναγνωρίζοντας ότι είναι σκόπιμο να ζητείται η γνώμη της Ελβετίας σχετικά με την ανάπτυξη των κανόνων της Κοινότητας σχετικά με τα τελωνειακά μέτρα ασφάλειας, να συμμετέχει στις εργασίες της επιτροπής τελωνειακού κώδικα που ιδρύθηκε με το άρθρο 247α του κανονισμού (ΕΟΚ) αριθ. 2913/92 της 12ης Οκτωβρίου 1992 για τη θέσπιση του


text: κοινοτικού τελωνειακού κώδικα και να ενημερώνεται σχετικά με την εφαρμογή αυτών των κανόνων,Αναγνωρίζοντας ότι τα συμβαλλόμενα μέρη είναι αποφασισμένα να βελτιώσουν την ασφάλεια όσον αφορά τις συναλλαγές εμπορευμάτων που εισέρχονται ή εξέρχονται από το έδαφός τους χωρίς να παρακωλύεται η ομαλή ροή αυτών των συναλλαγών,Αναγνωρίζοντας ότι, προς το συμφέρον των συμβαλλομένων μερών, πρέπει να θεσπιστούν τελωνειακά μέτρα ασφάλειας ισοδύναμα με εκείνα κατά τη μεταφορά εμπορευμάτων που προέρχονται από ή προορίζονται για τρίτες χώρες,Αναγνωρίζοντας ότι αυτά τα τελωνειακά μέτρα ασφάλειας αφορούν τη δήλωση των δεδομένων ασφάλειας σχετικά με τα εμπορεύματα πριν από την είσοδο και την έξοδό τους, τη διαχείριση των κινδύνων στον τομέα της ασφάλειας και τους σχετικούς τελωνειακούς ελέγχους καθώς και τη χορήγηση αμοιβαία αναγνωρισμένου καθεστώτος εξουσιοδοτημένου οικονομικού φορέα στον τομέα της ασφάλειας,Αναγνωρίζοντας ότι η Ελβετία διαθέτει επαρκές επίπεδο προστασίας έναντι της επεξεργασίας δεδομένων προσωπικού χαρακτήρα,Αναγνωρίζοντας ότι, δεδομένου ότι πρόκειται για τελωνειακά μέτρα ασφάλειας, είναι χρήσιμο να προβλεφθούν κατάλληλα μέτρα επανεξισορρόπησης, συμπεριλαμβανομένης της αναστολής των σχετικών διατάξεων, για τις περιπτώσεις κατά τις οποίες δεν εξασφαλίζεται πλέον η ισοδυναμία των τελωνειακών μέτρων ασφάλειας,ΑΠΟΦΑΣΙΣΑΝ ΝΑ ΣΥΝΑΨΟΥΝ ΤΗΝ ΠΑΡΟΥΣΑ ΣΥΜΦΩΝΙΑ:ΚΕΦΑΛΑΙΟ ΙΓΕΝΙΚΕΣ ΔΙΑΤΑΞΕΙΣΆρθρο 1ΟρισμοίΓια τους σκοπούς της παρούσας συμφωνίας, νοούνται ως:α) έλεγχοι: κάθε πράξη με την οποία το τελωνείο ή οποιαδήποτε άλλη υπηρεσία ελέγχου προβαίνει σε υλικό έλεγχο ή σε οπτική επιθεώρηση, είτε του μεταφορικού μέσου, είτε των εμπορευμάτων αυτών καθαυτών, με σκοπό να εξασφαλιστεί ότι η φύση τους, η καταγωγή τους, η κατάστασή τους, η ποσότητά τους ή η αξία τους συμφωνούν με τα στοιχεία των προσκομιζόμενων εγγράφων·β) διατυπώσεις: κάθε διατύπωση στην οποία η διοίκηση υποβάλλει τον επιχειρηματία και η οποία συνίσταται στην παρουσίαση ή στην εξέταση των εγγράφων, των πιστοποιητικών που συνοδεύουν το εμπόρευμα ή άλλων στοιχείων, ανεξάρτητα από τον τρόπο ή τη μορφή εγγραφής, που αφορούν το εμπόρευμα ή τα μεταφορικά μέσα·γ) κίνδυνος: η πιθανότητα συμβάντος, όσον αφορά την είσοδο, την έξοδο, τη διαμετακόμιση, τη μεταφορά και τον τελικό προορισμό εμπορευμάτων που κυκλοφορούν μεταξύ του τελωνειακού εδάφους ενός εκ των συμβαλλομένων μερών και τρίτων χωρών καθώς και την παρουσία εμπορευμάτων που δεν έχουν τεθεί σε ελεύθερη κυκλοφορία στο έδαφος ενός εκ των συμβαλλομένων μερών, το οποίο συνιστά απειλή για την ασφάλεια και προστασία της Κοινότητας, των κρατών μελών της ή της Ελβετίας για τη δημόσια υγεία, για το περιβάλλον ή για τους καταναλωτές·δ) διαχείριση κινδύνων: ο συστηματικός εντοπισμός των κινδύνων και η εφαρμογή κάθε μέτρου που είναι αναγκαίο για να περιοριστεί η έκθεση σε κίνδυνο. Ο όρος αυτός καλύπτει δραστηριότητες όπως η συγκέντρωση στοιχείων και πληροφοριών, η ανάλυση και εκτίμηση των κινδύνων, η θέσπιση και η επιβολή μέτρων καθώς και η συστηματική παρακολούθηση και αξιολόγηση της διαδικασίας και των αποτελεσμάτων της, με βάση τις πηγές και τις στρατηγικές που ορίζονται από την Κοινότητα, τα κράτη μέλη της ή την Ελβετία, ή στο διεθνές επίπεδο.Άρθρο 2Πεδίο εφαρμογής1. Με την επιφύλαξη των ιδιαιτέρων διατάξεων που ισχύουν στο πλαίσιο συμφωνιών που έχουν συναφθεί μεταξύ της Κοινότητας και της Ελβετίας, η παρούσα συμφωνία εφαρμόζεται στους ελέγχους και τις διατυπώσεις σχετικά με τις μεταφορές εμπορευμάτων κατά τη διέλευση συνόρων μεταξύ της Ελβετίας και της Κοινότητας,


text: καθώς και στα τελωνειακά μέτρα ασφάλειας σχετικά με τη μεταφορά εμπορευμάτων που προέρχονται από ή προορίζονται για τρίτες χώρες.2. Η παρούσα συμφωνία δεν εφαρμόζεται ούτε στους ελέγχους ούτε στις διατυπώσεις που αφορούν τα πλοία και τα αεροσκάφη ως μεταφορικά μέσα. Ωστόσο, εφαρμόζεται στα οχήματα και στα εμπορεύματα που μεταφέρονται με τα εν λόγω μεταφορικά μέσα.Άρθρο 3Εδάφη εφαρμογής1. Η παρούσα συμφωνία εφαρμόζεται, αφενός, στο τελωνειακό έδαφος της Κοινότητας και, αφετέρου, στο τελωνειακό έδαφος της Ελβετίας και στους τελωνειακούς θύλακές της.2. Η παρούσα συμφωνία εφαρμόζεται στο Πριγκιπάτο του Λιχτενστάιν, εφόσον το Πριγκιπάτο είναι συνδεδεμένο με την Ελβετία με συνθήκη τελωνειακής ένωσης.ΚΕΦΑΛΑΙΟ ΙΙΔΙΑΔΙΚΑΣΙΕΣΆρθρο 4Δειγματοληπτικοί έλεγχοι και διατυπώσεις, εκτός από τους τελωνειακούς ελέγχους ασφάλειας1. Με την επιφύλαξη των ιδιαιτέρων διατάξεων της παρούσας συμφωνίας, τα συμβαλλόμενα μέρη λαμβάνουν τα απαραίτητα μέτρα ώστε:- οι διάφοροι έλεγχοι και οι διοικητικές διατυπώσεις που προβλέπονται στο άρθρο 2 παράγραφος 1 να πραγματοποιούνται με την ελάχιστη δυνατή καθυστέρηση και, στο μέτρο του δυνατού, στον ίδιο τόπο,- οι έλεγχοι να γίνονται δειγματοληπτικά, εκτός από δεόντως δικαιολογημένες περιστάσεις.2. Για την εφαρμογή της παραγράφου 1 δεύτερη περίπτωση, η βάση της δειγματοληψίας πρέπει να απαρτίζεται από το σύνολο των αποστολών που διέρχονται από μεθοριακό σταθμό και προσκομίζονται σε τελωνείο ή σε άλλη υπηρεσία ελέγχου κατά τη διάρκεια δεδομένης χρονικής περιόδου, και όχι από το σύνολο των εμπορευμάτων που απαρτίζουν κάθε αποστολή.3. Τα συμβαλλόμενα μέρη διευκολύνουν, στους τόπους αναχώρησης και προορισμού των εμπορευμάτων, τη χρησιμοποίηση απλουστευμένων διαδικασιών και συστημάτων πληροφορικής και τηλεματικής κατά την εξαγωγή, τη διαμετακόμιση και την εισαγωγή εμπορευμάτων.4. Τα συμβαλλόμενα μέρη προσπαθούν να προβαίνουν στη γεωγραφική κατανομή των τελωνείων, συμπεριλαμβανομένων όσων βρίσκονται εντός της επικράτειάς τους, κατά τέτοιο τρόπο ώστε να λαμβάνονται όσο το δυνατό καλύτερα υπόψη οι ανάγκες των οικονομικών φορέων.Άρθρο 5Ανάθεση αρμοδιοτήτωνΤα συμβαλλόμενα μέρη ενεργούν κατά τρόπο ώστε, με ρητή εξουσιοδότηση των αρμόδιων αρχών και για λογαριασμό τους, μια από τις άλλες αντιπροσωπευόμενες υπηρεσίες, και κατά προτίμηση το τελωνείο, να μπορεί να διεκπεραιώνει τους ελέγχους με τους οποίους είναι επιφορτισμένες οι αρχές αυτές και, στο μέτρο που οι έλεγχοι αυτοί προβλέπουν την προσκόμιση των απαιτούμενων εγγράφων, να προβαίνει στην εξέταση της εγκυρότητας και της αυθεντικότητας των εγγράφων αυτών και στον έλεγχο της ταυτότητας των εμπορευμάτων που δηλούνται σ’ αυτά. Στην περίπτωση αυτή, οι αρμόδιες αρχές φροντίζουν να παρέχουν τα μέσα που απαιτούνται για τη διεξαγωγή των ελέγχων αυτών.Άρθρο 6Αναγνώριση των ελέγχων και των εγγράφωνΓια τους σκοπούς της εφαρμογής της παρούσας συμφωνίας και με την επιφύλαξη της δυνατότητας διεξαγωγής δειγματοληπτικών ελέγχων, τα συμβαλλόμενα μέρη, σε περίπτωση εισαγωγής ή εισόδου εμπορευμάτων για λόγους διαμετακόμισης, αναγνωρίζουν τους ελέγχους που έχουν διενεργηθεί και τα έγγραφα που έχουν συνταχθεί από τις αρμόδιες αρχές του άλλου συμβαλλόμενου μέρους, που πιστοποιούν ότι τα εμπορεύματα πληρούν τους όρους που προβλέπει η νομοθεσία της χώρας εισαγωγής ή τους ισοδύναμους όρους της χώρας εξαγωγής.Άρθρο 7Ωράρια λειτουργίας των μεθοριακών σταθμών1. Εφόσον αυτό δικαιολογείται από τον όγκο της κυκλοφορίας, τα συμβαλλόμενα μέρη ενεργούν, έτσι ώστε:α) οι συνοριακοί σταθμοί να παραμένουν ανοιχτοί, εκτός εάν απαγορεύεται η κυκλοφορία, προκειμένου να καθίσταται δυνατή:- η επί εικοσιτετραώρου βάσεως διέλευση των συνόρων και η διεξαγωγή των αντίστοιχων


text: ελέγχων και διατυπώσεων που αφορούν τα εμπορεύματα υπό τελωνειακό καθεστώς διαμετακόμισης και τα μέσα μεταφοράς τους, καθώς και τη διακίνηση οχημάτων χωρίς φορτίο, εκτός από τις περιπτώσεις όπου ο συνοριακός έλεγχος είναι αναγκαίος για την πρόληψη της μετάδοσης ασθενειών ή την προστασία των ζώων,- η διεξαγωγή των ελέγχων και διατυπώσεων που αφορούν μεταφορικά μέσα και εμπορεύματα που δεν βρίσκονται υπό τελωνειακό καθεστώς διαμετακόμισης από τη Δευτέρα ως την Παρασκευή, τουλάχιστον επί δέκα συνεχείς ώρες, και το Σάββατο επί έξι τουλάχιστον συνεχείς ώρες, εκτός αν οι ημέρες αυτές είναι αργίες·β) όταν πρόκειται για οχήματα και εμπορεύματα που μεταφέρονται αεροπορικώς, τα ωράρια που αναφέρονται στο στοιχείο α) δεύτερη περίπτωση να προσαρμόζονται έτσι ώστε να καλύπτουν τις πραγματικές ανάγκες και, κατά συνέπεια, να μπορούν να κατανέμονται ή να επεκτείνονται.2. Εάν περισσότεροι του ενός συνοριακοί σταθμοί βρίσκονται σε άμεση εγγύτητα μιας μεθοριακής ζώνης, τα συμβαλλόμενα μέρη μπορούν να προβλέψουν, με κοινή συμφωνία, για ορισμένα από αυτά, παρεκκλίσεις από την παράγραφο 1, υπό την προϋπόθεση όμως ότι οι λοιποί συνοριακοί σταθμοί της ζώνης αυτής μπορούν πράγματι να εκτελωνίσουν τα εμπορεύματα και τα οχήματα σύμφωνα με τις διατάξεις της εν λόγω παραγράφου.3. Για τους συνοριακούς σταθμούς και τα τελωνεία και τις υπηρεσίες που αναφέρονται στην παράγραφο 1 και υπό τους όρους που καθορίζουν τα συμβαλλόμενα μέρη, οι αρμόδιες αρχές επιτρέπουν, σε εξαιρετικές περιπτώσεις, τη διεξαγωγή ελέγχων και διατυπώσεων και εκτός των ωρών εργασίας, ύστερα από ειδική και αιτιολογημένη αίτηση, υποβαλλόμενη κατά τις ώρες εργασίας και, ενδεχομένως, έναντι αμοιβής για τις προσφερόμενες υπηρεσίες.Άρθρο 8Οδοί ταχείας κυκλοφορίαςΤα συμβαλλόμενα μέρη καταβάλλουν προσπάθειες να δημιουργήσουν στους συνοριακούς σταθμούς, όπου αυτό είναι τεχνικά εφικτό και δικαιολογείται από τον όγκο της κυκλοφορίας, οδούς ταχείας κυκλοφορίας αποκλειστικά για τα εμπορεύματα που έχουν τεθεί υπό τελωνειακό καθεστώς διαμετακόμισης, για τα μέσα μεταφοράς τους, για τα οχήματα που κυκλοφορούν χωρίς φορτίο, καθώς και για κάθε εμπόρευμα υποκείμενο σε ελέγχους και διατυπώσεις που δεν υπερβαίνουν αυτούς που απαιτούνται για τα εμπορεύματα που έχουν τεθεί υπό καθεστώς διαμετακόμισης.ΚΕΦΑΛΑΙΟ ΙΙΙΤΕΛΩΝΕΙΑΚΑ ΜΕΤΡΑ ΑΣΦΑΛΕΙΑΣΆρθρο 9Γενικές διατάξεις στον τομέα της ασφάλειας1. Τα συμβαλλόμενα μέρη δεσμεύονται να θεσπίσουν και να εφαρμόσουν στις μεταφορές εμπορευμάτων που προέρχονται από ή προορίζονται για τρίτες χώρες τα τελωνειακά μέτρα ασφάλειας που ορίζονται στο παρόν κεφάλαιο και εξασφαλίζουν έτσι στα εξωτερικά τους σύνορα ισοδύναμο επίπεδο ασφάλειας.2. συμβαλλόμενα μέρη παραιτούνται από την εφαρμογή των τελωνειακών μέτρων ασφάλειας που ορίζονται στο παρόν κεφάλαιο κατά τη μεταφορά εμπορευμάτων μεταξύ των τελωνειακών τους εδαφών.3. Τα συμβαλλόμενα μέρη διεξάγουν μεταξύ τους διαβουλεύσεις πριν από τη σύναψη κάθε συμφωνίας με τρίτη χώρα στους τομείς που καλύπτονται από το παρόν κεφάλαιο, ώστε να εξασφαλίσουν τη συνοχή με την παρούσα συμφωνία, ιδιαίτερα εάν η προβλεπόμενη συμφωνία περιέχει διατάξεις που παρεκκλίνουν από τα τελωνειακά μέτρα ασφάλειας που ορίζονται στο παρόν κεφάλαιο.Άρθρο 10Διασαφήσεις πριν από την είσοδο και την έξοδο των εμπορευμάτων1. Τα εμπορεύματα που εισέρχονται στο τελωνειακό έδαφος των συμβαλλομένων μερών, προερχόμενα από τρίτη χώρα, καλύπτονται από διασάφηση εισόδου για λόγους ασφάλειας (εφεξής "συνοπτική διασάφηση εισόδου"), πλην των εμπορευμάτων που μεταφέρονται επί μεταφορικών μέσων τα οποία απλώς διέρχονται από τα χωρικά ύδατα ή τον εναέριο χώρο


text: του τελωνειακού εδάφους χωρίς στάση σε αυτό.2. Τα εμπορεύματα που εξέρχονται από το τελωνειακό έδαφος των συμβαλλομένων μερών με προορισμό τρίτη χώρα, καλύπτονται από διασάφηση εξόδου για λόγους ασφάλειας (εφεξής "συνοπτική διασάφηση εξόδου"), πλην των εμπορευμάτων που μεταφέρονται από μεταφορικά μέσα τα οποία απλώς διέρχονται από τα χωρικά ύδατα ή τον εναέριο χώρο του τελωνειακού εδάφους χωρίς στάση σε αυτό.3. Η συνοπτική διασάφηση εισόδου ή εξόδου κατατίθεται πριν από την είσοδο των εμπορευμάτων στο τελωνειακό έδαφος των συμβαλλομένων μερών ή την έξοδό τους από το έδαφος αυτό.4. Η υποβολή των διασαφήσεων εισόδου ή εξόδου που προβλέπονται στις παραγράφους 1 και 2 είναι προαιρετική μέχρι την 31η Δεκεμβρίου 2010 εφόσον εφαρμόζονται στην Κοινότητα μεταβατικά μέτρα κατά παρέκκλιση της υποχρέωσης υποβολής τέτοιων διασαφήσεων.Όταν, σύμφωνα με τους όρους του πρώτου εδαφίου, δεν έχει κατατεθεί συνοπτική διασάφηση εισόδου ή εξόδου, η ανάλυση κινδύνου στον τομέα της ασφάλειας όπως αναφέρεται στο άρθρο 12 διεξάγεται από τις τελωνειακές αρχές το αργότερο κατά την προσκόμιση των εμπορευμάτων κατά την είσοδο ή την έξοδο βάσει των τελωνειακών διασαφήσεων που καλύπτουν τα εν λόγω εμπορεύματα ή βάσει κάθε άλλης διαθέσιμης πληροφορίας.5. Κάθε συμβαλλόμενο μέρος ορίζει τους υπόχρεους κατάθεσης της συνοπτικής διασάφησης εισόδου ή εξόδου καθώς και τις αρχές που είναι αρμόδιες για την παραλαβή αυτής της διασάφησης.6. Το παράρτημα I της παρούσας συμφωνίας ορίζει:- τη μορφή και το περιεχόμενο της συνοπτικής διασάφησης εισόδου ή εξόδου,- τις εξαιρέσεις σχετικά με την κατάθεση της συνοπτικής διασάφησης εισόδου ή εξόδου,- τον τόπο κατάθεσης της συνοπτικής διασάφησης εισόδου ή εξόδου,- την προθεσμία εντός της οποίας η συνοπτική διασάφηση εισόδου ή εξόδου πρέπει να κατατεθεί, και- όλες τις άλλες διατάξεις που είναι απαραίτητες για την εφαρμογή του παρόντος άρθρου.7. Μια τελωνειακή διασάφηση μπορεί να χρησιμοποιηθεί ως συνοπτική διασάφηση εισόδου ή εξόδου εφόσον ανταποκρίνεται στους όρους που έχουν οριστεί για τέτοιου είδους συνοπτική διασάφηση.Άρθρο 11Εξουσιοδοτημένος οικονομικός φορέας1. Ένα συμβαλλόμενο μέρος, με την επιφύλαξη των κριτηρίων που ορίζονται στο παράρτημα II της παρούσας συμφωνίας, χορηγεί το καθεστώς "εξουσιοδοτημένου οικονομικού φορέα" στον τομέα της ασφάλειας σε κάθε οικονομικό φορέα που είναι εγκατεστημένος στο τελωνειακό του έδαφος.Ωστόσο, υπό ορισμένους όρους και για ορισμένες ιδιαίτερες κατηγορίες εξουσιοδοτημένων οικονομικών φορέων, μπορεί να γίνει παρέκκλιση από την υποχρέωση να έχουν την έδρα τους στο τελωνειακό έδαφος του συμβαλλόμενου μέρους στο οποίο ζητείται η χορήγηση του καθεστώτος, λαμβανομένων ιδίως υπόψη συμφωνιών με τρίτες χώρες. Επίσης, κάθε συμβαλλόμενο μέρος καθορίζει εάν και υπό ποίους όρους μπορεί να χορηγηθεί το καθεστώς αυτό σε αεροπορική ή ναυτιλιακή εταιρεία που δεν είναι εγκατεστημένη στο έδαφός του αλλά διαθέτει σε αυτό περιφερειακό τελωνείο.Ο εξουσιοδοτημένος οικονομικός φορέας απολαύει διευκολύνσεων όσον αφορά τους τελωνειακούς ελέγχους που άπτονται της ασφάλειας.Με την επιφύλαξη των κανόνων και των όρων που αναφέρονται στην παράγραφο 2, το καθεστώς του εξουσιοδοτημένου οικονομικού φορέα που χορηγείται από ένα συμβαλλόμενο μέρος αναγνωρίζεται από το άλλο συμβαλλόμενο μέρος, χωρίς να θίγονται οι τελωνειακοί έλεγχοι, ιδιαίτερα με σκοπό την εφαρμογή συμφωνιών με τρίτες χώρες που προβλέπουν μηχανισμούς αμοιβαίας αναγνώρισης των καθεστώτων εξουσιοδοτημένων οικονομικών φορέων.2. Το παράρτημα ΙΙ της παρούσας συμφωνίας ορίζει:- τους κανόνες σχετικά με τη χορήγηση του καθεστώτος